|  |
| --- |
| **Ghidul solicitantului aferent apelului de proiecte**  ***„Sprijinirea inițiativelor culturale de accelerare a digitalizării producției și distribuției de filme, inclusiv de filme cinematografice‟***  **Perioadă depunere proiecte: 24 aprilie 2024 (08:30) –** **24 mai 2024 (17:00)**  **Coordonator de reforme și investiții:**  **Ministerul Culturii – Unitatea de Management a Proiectului**  **www.umpcultura.ro**  D:\15.01.2016\seminar PA17\materiale film\logo-uri\logo UMP\ro\CMYK\UMP.pnglogo MCIN albastru |

|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| **PILONUL IV – COEZIUNEA SOCIALĂ ȘI TERITORIALĂ**  **COMPONENTA 11. Turism și cultură**  **INVESTIȚIA 7. Accelerarea digitalizării  producției și distribuției de filme** |
| **GHIDUL SOLICITANTULUI**  **PRIVIND REGULILE ŞI CONDIŢIILE APLICABILE FINANŢĂRII DIN FONDURILE EUROPENE AFERENTE PLANULUI NAȚIONAL DE REDRESARE ȘI REZILIENȚĂ**  **ÎN CADRUL**  **APELULUI DE PROIECTE:**  ***„Sprijinirea inițiativelor culturale de accelerare a digitalizării producției și distribuției de filme, inclusiv de filme cinematografice‟***  **COD APEL: PNRR/2024/C11/MC/I.7** |

PREAMBUL

Prezentul document se adresează potențialilor solicitanți ai apelului de proiecte cu titlul: *„Sprijinirea inițiativelor culturale de accelerare a digitalizării producției și distribuției de filme, inclusiv de filme cinematografice‟* aferent Investiției 7 – Accelerarea digitalizării producției și distribuției de filme, Componenta 11 - Turism și cultură, în cadrul Planului Național de Redresare și Reziliență (PNRR), lansat de către Ministerul Culturii – Unitatea de Management a Proiectului, în calitate de Coordonator de Reforme și Investiții (CRI).

Interpretarea informațiilor incluse de aplicanți în cererea de finanțare se realizează sistematic, în conformitate cu prevederile prezentului Ghid privind regulile şi condiţiile aplicabile finanțării din fondurile europene aferente PNRR în cadrul apelului de proiecte cu titlul „*Sprijinirea inițiativelor culturale de accelerare a digitalizării producției și distribuției de filme, inclusiv de filme cinematografice‟,* aprobate și publicate pe site-ul Ministerului Culturii – Unitatea de Management a Proiectului – Investiţia 7: www.umpcultura.ro/ctg\_45\_investitia-7\_pg\_0.htm.

Scopul prezentei Investiții este de a finanța digitalizarea industriei de productie si distribuție de film, inclusiv, dar fără a se limita la cea a filmelor cinematografice, în conformitate cu *Decizia de punere în aplicare a Consiliului din 3 noiembrie 2021 de aprobare a evaluării planului de redresare şi rezilienţă al României, modificată prin Decizia de punere în aplicare a Consiliului din 11 decembrie 2023.*

IMPORTANT

Înainte de a începe completarea cererii de finanțare pentru prezentul apel de proiecte:

* consultaţi periodic site-ul Ministerului Culturii – Unitatea de Management a Proiectului – Investiţia 7: [www.umpcultura.ro/ctg\_45\_investitia-7\_pg\_0.htm](http://www.umpcultura.ro/ctg_45_investitia-7_pg_0.htm) unde se regăsesc documentele specifice Investiției 7 și apelului de proiecte.
* parcurgeți toate informaţiile furnizate în prezentul Ghid inclusiv anexele acestuia și aspectele legate de specificul intervențiilor finanţate din fondurile europene aferente PNRR.

În vederea depunerii dosarelor de finanțare și încheierii contractelor de finanțare în cadrul prezentului apel de proiecte, consultați documentele relevante elaborate de către Coordonatorul național al PNRR – MIPE – DG MMRR în susținerea Solicitanților:

1. *Instrucțiunea MIPE de utilizare privind Sistemul informatic integrat de management pentru PNRR - Înscrierea beneficiarilor în vederea depunerii de proiecte in cadrul apelurilor, Evaluarea proiectelor, Contractare, Implementare.*
2. *Manualul de Identitate Vizuală al PNRR.*

disponibile și pe site-ul oficial al Investitei 7 cât și versiunile actualizate ale acestora și contul individual al Solicitantului creat pe platforma electronică administrată de MIPE (<https://proiecte.pnrr.gov.ro>).

CUPRINS

[CAPITOLUL I. INFORMAȚII DESPRE APELUL DE PROIECTE 5](#_Toc163119461)

[CAPITOLUL II. BAZA LEGALĂ 10](#_Toc163119462)

[CAPITOLUL III. OBIECTIVELE ȘI ACTIVITĂȚILE ELIGIBILE ALE PROIECTULUI 13](#_Toc163119463)

[CAPITOLUL IV. INFORMARE, COMUNICARE ȘI PUBLICITATE 14](#_Toc163119464)

[CAPITOLUL V. SOLICITANȚII ELIGIBILI 15](#_Toc163119465)

[CAPITOLUL VI. BUGETUL APELULUI DE PROIECTE ȘI DURATA PROIECTELOR 18](#_Toc163119466)

[CAPITOLUL VII. ELIGIBILITATEA CHELTUIELILOR 19](#_Toc163119467)

[CAPITOLUL VIII. DURABILITATEA ȘI SUSTENABILITATEA INVESTIȚIEI 21](#_Toc163119468)

[CAPITOLUL IX. MODALITATEA DE ACORDARE ȘI VALOAREA AJUTORULUI DE MINIMIS/ SPRIJINULUI FINANCIAR NERAMBURSABIL 22](#_Toc163119469)

[CAPITOLUL X. REGULI PRIVIND CUMULUL AJUTOARELOR DE MINIMIS 22](#_Toc163119470)

[CAPITOLUL XI. INDICATORII de PROIECT 23](#_Toc163119471)

[CAPITOLUL XII. PREGĂTIREA ȘI DEPUNEREA/RETRAGEREA DOSARELOR DE FINANȚARE. 25](#_Toc163119472)

[CAP.XII. 1. DEPUNEREA DOSARELOR DE FINANȚARE 25](#_Toc163119473)

[CAP XII.2. CONȚINUTUL DOSARELOR DE FINANȚARE 26](#_Toc163119474)

[CAP XII.3. RETRAGEREA DOSARELOR DE FINANȚARE 28](#_Toc163119475)

[CAPITOLUL XIII. PROCESUL DE EVALUARE ȘI SELECȚIE 28](#_Toc163119476)

[CAP.XIII.1. VERIFICAREA CONFORMITĂȚII ADMINISTRATIVE ȘI ELIGIBILITĂȚII 29](#_Toc163119477)

[CAP.XIII.2. EVALUAREA TEHNICĂ – ACORDAREA PUNCTAJULUI ȘI SELECȚIA 30](#_Toc163119478)

[CAP.XIII.3. CONTRACTAREA 31](#_Toc163119479)

[CAP. XIV. IMPLEMENTAREA PROIECTELOR 34](#_Toc163119480)

[CAPITOLUL XV. CONTESTAȚII 35](#_Toc163119481)

[CAPITOLUL XVI. TRANSPARENȚĂ 36](#_Toc163119482)

[CAPITOLUL XVII. PREVENIREA NEREGULILOR GRAVE, A DUBLEI FINANȚĂRI 37](#_Toc163119483)

[CAPITOLUL XVIII. MECANISME DE GESTIONARE A RISCURILOR DE IMPLEMENTARE 37](#_Toc163119484)

[CAPITOLUL XIX. RESPECTAREA PRINCIPIULUI DE „A NU PREJUDICIA ÎN MOD SEMNIFICATIV (DNSH)” 37](#_Toc163119485)

[CAPITOLUL XX. BENEFICIARUL REAL/DESTINATARII FINALI 38](#_Toc163119486)

[CAPITOLUL XXI. CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI DIN DOMENIUL DIGITAL 39](#_Toc163119487)

[CAPITOLUL XXII – DISPOZIȚII FINALE 39](#_Toc163119488)

[ANEXE 39](#_Toc163119489)

# CAPITOLUL I. INFORMAȚII DESPRE APELUL DE PROIECTE

1. **Pilonul, componenta, obiectivul general și obiective specifice**

***„Pilonul IV - Coeziunea socială și teritorială***

***Componenta 11 - Turism și cultură*** *vizează 3 reforme si 7 investiții care, pe de o parte, răspund provocărilor și propulsează turismul de destinație, iar pe de altă parte, stimulează accesul la cultură în zonele defavorizate și* ***susține dezvoltarea conținutului digital pentru producătorii de audiovizual.‟***

***„Investiția 7*** ***- Accelerarea digitalizării producției și distribuției de filme***

***Obiectivul general*** *al acestei investiții este de a consolida capacitatea microîntreprinderilor și a întreprinderilor mici și mijlocii în producția și distribuția de filme și de a accelera tranziția digitală a producătorilor și distribuitorilor de filme din România prin creșterea capacităților de producție digitală, distribuție, marketing și promovare, inclusiv tehnologii de arhivare digitală.*

***Obiectivele specifice*** *ale acestei investiții sunt:*

*a) creșterea competitivității întreprinderilor românești în industria cinematografică, pe piețele naționale, europene și internaționale;*

*b) modernizarea modului actual de producție, distribuție și consum;*

*c) sporirea capacității de a răspunde noilor provocări ale consumatorilor.*

***Jalonul: 349 – Semnarea contractelor de finanțare***

***Descrierea jalonului:*** *Vor fi semnate contracte cu producătorii și distribuitorii de filme în urma unei cereri de proiecte care include controale administrative inclusiv condiţiile de acordare a ajutorului de minimis. Finanțarea va fi condiționată de atragerea/păstrarea unui număr minim de angajați specializați în domeniile digitale. Printre activitățile eligibile se numără dezvoltarea capacităților de editare/postproducție pentru produsele digitale, crearea de microplatforme VOD, marketing si digitalizare ( achiziţionarea de echipamente IT -editare video, subtitrare digitală, arhivare digitală), dezvoltarea si distribuirea de continut cultural digital audiovizual, formarea personalului pentru dobândirea competențelor digitale. Investițiile care urmează să fie sprijinite implică, de asemenea, sprijin pentru producția și distribuția de conținut digital.*

***Ținta: 350 – Creșterea gradului de digitalizare a producătorilor și distribuitorilor de filme***

***Descrierea țintei:*** *40 de microîntreprinderi, întreprinderi mici și mijlocii și alte persoane juridice inclusiv organizaţii neguvernamentale și întreprinderi mari care își desfășoară activitatea în domeniul* ***producției și distribuției de filme, inclusiv de filme cinematografice,*** *care au dezvoltat conținut digital, au dobândit competențe digitale, pentru editare si post productie pentru produse digitale. ‟*

1. **Definiții**

În sensul prezentului apel de proiecte, următorii termeni se definesc astfel:

1. **activitate economică** – orice activitate care constă în furnizarea de bunuri, servicii sau lucrări pe o piață;
2. **ajutor *de minimis*** – ajutor limitat conform prevederilor Regulamentului (UE) nr. 2.831/2023 la un nivel care nu distorsionează concurența și/sau comerțul cu statele membre, respectiv 300.000 euro per întreprindere/întreprindere unică acordați în ultimii trei ani. În cadrul *Schemei de ajutor de minimis pentru sprijinirea inițiativelor culturale de accelerare a digitalizării producției și distribuției de filme,* sub incidența căreia se află prezentul apel de proiecte, ajutorul de *minimis* este acordat sub formă sprijin financiar nerambursabil (grant).
3. **ajutor utilizat abuziv** – ajutorul utilizat de beneficiarul ajutorului de minimis fără respectarea condițiilor de acordare, prevăzute în Schemă și în contractul de finanțare;
4. **apel de proiecte** – modalitate competitivă de depunere, evaluare și selecție a unor proiecte care contribuie la obiectivele Investiției 7 și care respectă prevederile Ghidului solicitantului și ale Schemei de ajutor de minimis *pentru sprijinirea inițiativelor culturale de accelerare a digitalizării producției și distribuției de filme, inclusiv de filme cinematografice*;
5. **avantaj** – orice beneficiu economic pe care întreprinderea nu l-ar fi putut obține în condiții normale de piață, și anume în absența intervenției statului. Ori de câte ori situația financiară a unei întreprinderi este îmbunătățită ca rezultat al intervenției statului în condiții care diferă de condițiile normale de piață, există un avantaj;
6. **beneficiar de ajutor de *minimis*** – întreprinderea care, în urma semnării contractului de finanțare, beneficiază de sprijin financiar nerambursabil în cadrul Schemei;
7. **beneficiar real** – orice persoană fizică ce deţine sau controlează în cele din urmă clientul şi/sau persoana fizică în numele ori în interesul căruia/căreia se realizează, direct sau indirect, o tranzacţie, o operaţiune sau o activitate, conform prevederilor Legii nr. 129/2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative, cu modificările și completările ulterioare.
8. **cerere transfer**  – cererea depusă de către un beneficiar de ajutor de minimis prin care, în baza contractului de finanțare și a documentației justificative stabilite prin Schema și Ghidul solicitantului, beneficiarul ajutorului de minimis solicită coordonatorului de reforme și investiții virarea sumelor pentru demararea și finanțarea activităților proiectului;
9. **conflict de interese** – are înțelesul prevăzut la art. 61 din Regulamentul (UE, Euratom) 2018/1.046 al Parlamentului European și al Consiliului din 18 iulie 2018, cu modificările și completările ulterioare, şi la art. 70 din Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice şi în mediul de afaceri, prevenirea şi sancționarea corupției, cu modificările şi completările ulterioare, precum şi la art. 301 din Legea nr. 286/2009 privind Codul penal, cu modificările şi completările ulterioare;
10. **contract de finanțare** – act juridic supus regulilor de drept public, cu titlu oneros, de adeziune, comutativ şi sinalagmatic, prin care se stabilesc drepturile şi obligațiile corelative ale părților în vederea implementării Investiţiei 7 prevăzute în cadrul PNRR, încheiat între coordonatorul de reforme şi investiții şi beneficiarii de ajutor de minimis, pentru finanțarea implementării proiectului, pe durata stabilită şi în conformitate cu obligațiile asumate, cuprinzând informațiile prevăzute în cadrul mecanismului de implementare şi control din *anexa la Decizia de punere în aplicare a Consiliului din 3 noiembrie 2021 de aprobare a evaluării planului de redresare şi rezilienţă al României, modificată prin Decizia de punere în aplicare a Consiliului din 11 decembrie 2023.*
11. **conţinut digital** – date produse şi furnizate în format digital. În întelesul prezentului Ghid, datele reprezintă material audiovizual destinat consumului în format digital, având durata minimă de 3 minute, spre exemplu: episod pilot serial digital, film experimental, piloturi pe seriale digitale, piloturi pentru seriale transmedia, scurt metraj, material de marketing, prezentare și promovare, teasere etc;
12. **coordonator de reforme şi investiţii** – (CRI) Ministerul Culturii prin Unitatea de Management a Proiectului, furnizor/ administrator al *Schemei de ajutor de minimis pentru sprijinirea inițiativelor culturale de accelerare a digitalizării producției și distribuției de filme, inclusiv de filme cinematografice;*
13. **data acordării ajutorului de minimis** – data la care dreptul legal de a primi ajutorul este conferit beneficiarului, în speță, data semnării contractului de finanțare între beneficiarul ajutorului de minimis și CRI, în calitatea sa de furnizor/ administrator al Schemei;
14. **dosar de finanțare** – totalitatea documentelor depuse de solicitant în cadrul apelului de proiecte, conținând cererea de finanțare, documentele obligatorii și alte documente suport;
15. **dubla finanţare** – constituie neregulă și reprezintă finanţarea acordată cu încălcarea prevederilor art. 9[[1]](#footnote-1) din Regulamentul (UE) 2021/241 al Parlamentului European şi al Consiliului din 12 februarie 2021 şi art. 191[[2]](#footnote-2) din Regulamentul financiar (UE, Euratom) 2018/1046. Practic, proiectele pot beneficia de sprijin din partea altor programe și instrumente ale Uniunii, cu condiția ca acest sprijin să nu acopere aceleași costuri;
16. **furnizor de ajutor de minimis** – Ministerul Culturii – Unitatea de Management a Proiectului, Coordonator de Reforme și Investiții (CRI) în cadrul PNRR;
17. **ghidul solicitantului** – prezentul document ce cuprinde informațiile necesare solicitantului pentru pregătirea, depunerea și contractarea proiectului;
18. **intensitatea ajutorului** - valoarea brută a ajutorului exprimată ca procent din costurile eligibile, înainte de deducerea impozitelor sau a altor taxe.
19. **întreprindere** – orice entitate care desfășoară o activitate economică, indiferent de statutul său juridic și de modul în care este finanțată sau de existența unui scop lucrativ al acesteia;
20. **întreprindere mijlocie** - întreprindere care are mai puţin de 250 de angajaţi şi a cărei cifră de afaceri anuală nu depăşeşte 50 milioane de euro şi/sau al cărei bilanţ anual total nu depăşeşte 43 milioane de euro;
21. **întreprindere mică** - întreprindere care are mai puţin de 50 de angajaţi şi a cărei cifră de afaceri anuală şi/sau al cărei bilanţ anual total nu depăşeşte 10 milioane de euro;
22. **microîntreprindere** - întreprindere care are mai puţin de 10 angajaţi şi a cărei cifră de afaceri anuală şi/sau al cărei bilanţ anual total nu depăşeşte 2 milioane de euro;
23. **întreprindere unică** – în conformitate cu prevederile art. 2 alin. (2) din Regulamentul (UE) nr. 2.831/2023, include toate întreprinderile între care există cel puțin una dintre relațiile următoare:
24. o întreprindere deține majoritatea drepturilor de vot ale acționarilor sau ale asociaților unei alte întreprinderi;
25. o întreprindere are dreptul de a numi sau de a revoca majoritatea membrilor organelor de administrare, de conducere sau de supraveghere ale unei alte întreprinderi;
26. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
27. o întreprindere care este acționar sau asociat al unei alte întreprinderi şi care controlează singură, în baza unui acord cu alți acționari ori asociați ai acelei întreprinderi, majoritatea drepturilor de vot ale acționarilor sau asociaților întreprinderii respective.

Întreprinderile care întrețin, prin intermediul uneia sau mai multor întreprinderi, oricare dintre relațiile la care se face referire la punctele i-iv sunt considerate întreprinderi unice. Legătura dintre două întreprinderi realizată prin intermediul unei/unor persoane fizice se va lua în considerare doar dacă respectivele persoane fizice pot fi considerate ele însele întreprinderi. În acest sens, persoana fizică va completa o declarație pe propria răspundere. În cazul în care beneficiarul ajutorului de minimis este o întreprindere unică, plafonul maxim al ajutorului de minimis acordat și cumulul se calculează prin totalizarea valorilor aferente întreprinderilor aflate în cel puțin una dintre relațiile menționate la punctele i-iv.

1. **întreprinderi legate/afiliate –** în conformitate cu prevederile art. 3 alin. (3)[[3]](#footnote-3) din Anexa 1 a Regulamentului (UE) nr. 651/2014 al comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, sunt întreprinderile între care există oricare dintre următoarele relații:
2. o întreprindere deține majoritatea drepturilor de vot ale acționarilor sau ale asociaților altei întreprinderi;
3. o întreprindere are dreptul de a numi sau de a revoca majoritatea membrilor organelor administrative, de conducere sau de supraveghere ale unei alte întreprinderi;
4. o întreprindere are dreptul de a exercita o influență dominantă asupra unei alte întreprinderi în temeiul unui contract încheiat cu întreprinderea în cauză sau în temeiul unei prevederi din actul constitutiv sau din statutul acesteia;
5. o întreprindere care este acționar sau asociat al unei alte întreprinderi și care controlează singură, în temeiul unui acord cu alți acționari sau asociați ai întreprinderii în cauză, majoritatea drepturilor de vot ale acționarilor sau ale asociaților întreprinderii respective.

Se consideră că nu există influență dominantă în cazul în care investitorii menționați la alineatul (2)[[4]](#footnote-4) al doilea paragraf nu se implică, direct sau indirect, în gestionarea întreprinderii în cauză, fără a se aduce atingere drepturilor lor în calitate de acționari.

Întreprinderile între care există oricare dintre relațiile descrise la primul paragraf prin intermediul uneia sau al mai multor întreprinderi sau prin intermediul oricăruia dintre investitorii menționați la alineatul (2) sunt, de asemenea, considerate afiliate. Întreprinderile între care există oricare dintre relațiile respective prin intermediul unei persoane fizice sau al unui grup de persoane fizice[[5]](#footnote-5) care acționează solidar sunt, de asemenea, considerate întreprinderi afiliate în cazul în care își desfășoară activitatea sau o parte din activitate pe aceeași piață relevantă sau pe piețe adiacente.

Este considerată „piață adiacentă” piața unui produs sau a unui serviciu care este situată direct în amonte sau în aval de piața relevantă.

1. **manualul de identitate vizuală – (MIV)** –conține un set de instrucțiuni, reguli și recomandări de aplicare și dezvoltare a elementelor vizuale fundamentale ale mecanismului: semnătură vizuală (logo + logotip + slogan), culori acceptate, fonturi, atitudine vizuală și ton. Scopul acestui sistem este acela de a asigura coerența, stabilitatea și dezvoltarea armonioasă în timp a imaginii PNRR.
2. **livrabil** –un înscris, produs, bun sau serviciu, după caz, care rezultă din implementarea unei activități.
3. **nereguli grave** – fraudă, corupție și conflicte de interese în legătură cu măsurile sprijinite de Mecanismul de redresare și reziliență al Uniunii Europene sau o încălcare gravă a unei obligații prevăzute în contractul de finanțare;
4. **perioada de implementare a proiectului** - etapa în care vor fi operaționalizate activitățile prevăzute în Cererea de Finanțare, în acord cu resursele bugetate prin proiect, de-a lungul unei durate de timp determinate; va fi exprimată în luni calendaristice şi specificată în cererea de finanţare, precum și în contractul de finanțare ce urmează a fi semnat între beneficiar și administratorul schemei de ajutor de minimis;
5. **proiecte.pnrr.gov.ro** - aplicația pentru depunerea proiectelor de investiții finanțate în cadrul PNRR. Platforma poate fi accesată la următorul link: <https://proiecte.pnrr.gov.ro>
6. **schema de ajutor de minimis pentru sprijinirea inițiativelor culturale de accelerare a digitalizării producției și distribuției de filme, inclusiv de filme cinematografice** – procedură de acordare a ajutorului de minimis, aprobată prin ordin al ministrului culturii, sub incidența căreia se implementează prezentul apel de proiecte, denumită în continuare Schema;
7. **solicitant** – entitate de drept privat, înregistrată în scop fiscal în România, care depune un dosar de finanțare în cadrul apelului de proiecte pentru *Sprijinirea inițiativelor culturale de accelerare a digitalizării producției și distribuției de filme, inclusiv de filme cinematografice*finanțat prin PNRR, Componenta 11 - Turism și cultură, Investiția 7;
8. **sprijin financiar nerambursabil** – ajutorul de minimis acordat în baza contractului de finanțare în vederea implementării proiectului, accesat prin Mecanismul de redresare şi rezilienţă al Uniunii Europene, PNRR, Componenta 11, Investiţia 7.
9. **solicitant unic** – solicitantul de tip întreprindere unică/legată/afiliată.
10. **Tipul apelului de proiecte, durata, modalitatea și perioada de depunere a proiectelor**

**3.1.** În cadrul prezentului apel de proiecte sunt finanțate proiectele care intră sub incidența prevederilor *Schemei de ajutor de minimis* *pentru sprijinirea inițiativelor culturale de accelerare a digitalizării producției și distribuției de filme*, *inclusiv de filme cinematografice,* aprobată prin OMC nr. ...

**3.2.** Apelul lansat este un apel de proiecte de tip competitiv, cu termen limită de depunere a proiectelor și cu termene succesive de evaluare și selecţie. Proiectele care îndeplinesc condițiile administrative și de eligibilitate se califică provizoriu în etapa de *evaluare tehnică – acordare a punctajului și selecție*, în cadrul căreia vor obține un punctaj, conform Grilei de evaluare tehnică. Pe baza punctajului obținut și ca urmare a soluţionării contestațiilor, proiectele care au obținut minimum 25 de puncte vor fi ierarhizate descrescătorîn cadrul unui *Clasament provizoriu* constituitîn limita bugetului alocat apelului și a unei Liste de rezervă. Ulterior, proiectele din Clasamentul provizoriu vor intra în etapa de contractare.

**3.3.** Calendarul estimativ al prezentului apel de proiecte include următoarele **etape/procese:**

1. Etapa de depunere: **24 aprilie 2024 (08:30) –** **24 mai 2024 (17:00)**
2. Procesul de evaluare și selecție (include și procesul depunerii și soluționării contestațiilor: **24 aprilie 2024 – 24 septembrie 2024** derulat în următoarele etape:
   * + 1. Verificarea conformității administrative și a eligibilității
       2. Evaluarea tehnică - acordarea punctajului și selecția
       3. Contractarea.

**2.3.1:** Verificarea îndeplinirii criteriilor de verificare în etapa de contractare

**2.3.2:** Semnarea contractelor.

**3.** Etapa de implementare: maximum 6 luni de la semnarea contractului de finanțare, cu posibilitatea prelungirii acesteia, conform legislației în vigoare.

# CAPITOLUL II. BAZA LEGALĂ

1. Prezentul Apel este guvernat, *inter alia*, de următoarele reglementări și dispoziții:

* Regulamentul (CE) 2023/2831 din 13 decembrie 2023 privind aplicarea art. 107 și art. 108 din Tratatul privind funcționarea Uniunii Europene în cazul ajutoarelor deminimis;
* Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de Redresare și Reziliență;
* Decizia de punere în aplicare a Consiliului din 3 noiembrie 2021 de aprobare a evaluării planului de redresare şi rezilienţă al României, modificată prin Decizia de punere în aplicare a Consiliului din 11 decembrie 2023 (CID);
* Regulamentul nr. 1046/2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 şi a Deciziei nr. 541/2014/UE şi de abrogare a Regulamentului (UE, Euratom) nr. 966/2012;
* Anexa nr. I la Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;
* Rezoluţia Parlamentului European din 28 aprilie 2015 referitoare la filmul european în era digitală (2014/2148(INI));
* Rezoluția Parlamentului European din 11 septembrie 2012 referitoare la distribuirea online a operelor audiovizuale în Uniunea Europeană (2011/2313(INI));
* Directiva (UE) 2010/13 a Parlamentului European și a Consiliului din 10 martie 2010 privind coordonarea anumitor dispoziții stabilite prin acte cu putere de lege sau acte administrative în cadrul statelor membre cu privire la furnizarea de servicii mass-media audiovizuale (Directiva serviciilor mass-media audiovizuale);
* Directiva (UE) 2018/1808 a Parlamentului European și a Consiliului din 14 noiembrie 2018 de modificare a Directivei 2010/13/UE privind coordonarea anumitor dispoziții stabilite prin acte cu putere de lege sau acte administrative în cadrul statelor membre cu privire la furnizarea de servicii mass-media audiovizuale (Directiva serviciilor mass-media audiovizuale) având în vedere evoluția realităților pieței;
* Regulamentul (UE) 2017/1128 al Parlamentului European și al Consiliului din 14 iunie 2017 privind portabilitatea transfrontalieră a serviciilor de conținut online în cadrul pieței interne;
* Comunicarea Comisiei Orientări privind aplicarea practică a criteriului funcționalității esențiale din definiția „serviciilor de platformă de partajare a materialelor video” în temeiul Directivei serviciilor mass-media audiovizuale 2020/C 223/02 (https://eur-lex.europa.eu/legal-content/RO/TXT/?uri=CELEX:52020XC0707(02));
* Ordonanța de Urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări și completări prin Legea nr. 20/2015, cu modificările și completările ulterioare, denumită în continuare OUG nr. 77/2014;
* Ordonanța de Urgență a Guvernului nr. 155/2020 privind unele măsuri pentru elaborarea Planului Național de Redresare și Reziliență necesar României pentru accesarea de fonduri externe rambursabile și nerambursabile în cadrul Mecanismului de Redresare și Reziliență, aprobată prin Legea nr. 230/2021, cu modificările și completările ulterioare;
* Ordonanța de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de Redresare și Reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului Național de Redresare și Reziliență necesar României pentru accesarea de fonduri externe rambursabile și nerambursabile în cadrul Mecanismului de Redresare și Reziliență, aprobată cu modificări și completări prin Legea nr. 178/2022, cu modificările și completările ulterioare;
* Hotărârea Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de Redresare și Reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului Național de Redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de Redresare și Reziliență, cu modificările și completările ulterioare;
* Ordonanţa de Urgenţă a Guvernului nr. 70/2022 privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de Redresare şi Rezilienţă şi/sau a fondurilor publice naţionale aferente acestora şi recuperarea creanţelor rezultate;
* Ordonanța Guvernului nr. 39/2005 privind cinematografia;
* Legea nr. 8/1996 privind dreptul de autor și drepturile conexe;
* *Ordinul nr.372/08.02.2024 privind aprobarea modalității de derulare a procedurii de achizitie pentru atribuirea contractelor de furnizare de produse, prestare de servicii, execuţie de lucrări finanţate din fonduri externe nerambursabile si rambursabile aferente Mecanismului de redresare si rezilienţă, alocate prin PNRR, aplicabila beneficiarilor privați care nu au obligatia respectării prevederilor legale aplicabile în domeniul achiziţiilor publice, precum si a listei utilizate pentru verificarea achiziţiilor derulate de acestia.*
* Acordul de finanțare nr. 39993/06.04.2022, încheiat între Ministerul Investițiilor și Proiectelor Europene (MIPE), în calitate de Coordonator Național (CN) pentru Planul Naţional de Redresare si Rezilienţă a României (PNRR) și Ministerul Culturii, în calitate de Coordonator de Reforme și Investiții (CRI) modificat prin Actul adițional nr.1/16.12.2022;
* Ordinul Ministrului Culturii nr. 2817/2020 pentru aprobarea Regulamentului de organizare și funcționare a Ministerului Culturii, cu modificările ulterioare;
* Ordinul Ministrului Culturii nr. 2914/2023 pentru aprobarea Regulamentului de organizare și funcționare a Unității de Management a Proiectului, cu modificările ulterioare;
* Ordinul Ministrului Culturii nr. 3503/15.11.2022 privind constituirea structurilor de specialitate cu rol de coordonare, respectiv de unitate de implementare a reformelor/investițiilor din cadrul PNRR;
* Instrucțiunile și Ordinele emise de către MIPE;
* Ordonanța de Urgență a Guvernului nr. 134/2021 pentru aprobarea Acordului de împrumut (Mecanismul de redresare și reziliență) dintre Comisia Europeană și România, semnat la București la 26 noiembrie 2021 și la Bruxelles la 15 decembrie 2021;
* Ordonanța Guvernului nr. 129/2000 privind formarea profesională a adulților republicată, cu modificările și completările ulterioare;
* Hotărârea de Guvern nr. 90/2010 privind organizarea și funcționarea Ministerului Culturii, cu modificările și completările ulterioare;
* Hotărârea Guvernului 418/2003 privind aprobarea Normelor metodologice pentru organizarea, funcţionarea şi administrarea Registrului cinematografiei;
* Legea 258/2021 pentru ratificarea Convenției Consiliului Europei privind coproducția cinematografică.
* Ordinul 1481/2023 1745/1481 pentru aprobarea Instrucţiunilor privind utilizarea formularului ''Declaraţie privind nedeductibilitatea TVA aferente cheltuielilor efectuate în cadrul operaţiunilor finanţate prin Planul naţional de redresare şi rezilienţă în cadrul Mecanismului de redresare şi rezilienţă şi din fonduri publice naţionale''

# CAPITOLUL III. OBIECTIVELE ȘI ACTIVITĂȚILE ELIGIBILE ALE PROIECTULUI

1. (1) Obiectivul proiectului se va stabili în directă corelare cu obiectivele și acțiunile specifice PNRR/2024/C11/MC/Investiția 7 - *Accelerarea digitalizării producției și distribuției de filme,* detaliate la art. 1 din prezentul ghid.

(2) Activitățile implementate de beneficiarii ajutorului de minimis în cadrul proiectelor vor contribui în mod eficace la tranziția digitală prin creșterea capacităților de producție digitală, distribuție, marketing și promovare, inclusiv tehnologii de arhivare digitală.

1. Activitățile eligibile ale proiectelor ce vor fi implementate în cadrul I.7 - *Accelerarea digitalizării producției și distribuției de filme*, sunt:
2. *dezvoltarea capacităților de editare/ post producție pentru produsele digitale;*
3. *crearea de microplatforme VoD (video on demand);*
4. *marketing;*
5. *managementul proiectului;*
6. *digitalizare (achiziționarea de echipamente IT - editare video, subtitrare digitală, arhivare digitală);*
7. *dezvoltarea și distribuirea de conținut cultural audiovizual;*
8. *formarea personalului pentru dobândirea competențelor digitale;*
9. *producția și distribuția de conținut digital.*
10. Activitățile excluse de la finanțare privind asigurarea conformității acestora cu principiul de „a nu prejudicia în mod semnificativ” sunt: activitățile și investițiile privind combustibilii fosili, activitățile și investițiile din cadrul sistemului UE de comercializare a certificatelor de emisii (ETS), care realizează emisii preconizate de gaze cu efect de seră care nu sunt mai mici decât valorile de referință relevante; activități și investiții legate de depozitele de deșeuri, incineratoare și investiții de tratare mecano-biologică, activitățile și investițiile care nu respectă condițiile din Anexa III la Orientările tehnice privind DNSH (2021/C58/01) etc.
11. Proiectul depus trebuie să conțină următoarele 3 activități obligatorii:
12. Managementul proiectului,
13. Dezvoltarea și distribuția de conținut digital,
14. Formarea personalului pentru dobândirea competențelor digitale în post-producție și editare pentru produse digitale.
15. Activitatea privind managementul proiectului de la **art. 8.1)** include managementul achizițiilor și activitățile de informare și publicitate, astfel cum sunt reglementate prin prevederile de la **Cap. IV.** din prezentul Ghid.
16. Fiecare activitate a proiectului va avea minimum 1 livrabil.
17. Activitățile proiectului NU vor fi structurate pe sub-activități.
18. Fiecare propunere de proiect va conține maximum 5 activități.

# CAPITOLUL IV. INFORMARE, COMUNICARE ȘI PUBLICITATE

1. Beneficiarii proiectelor finanțate prin PNRR – I.7 au obligația de a informa că Uniunea Europeană asigură finanțarea proiectelor și de a face cunoscute atât activitățile proiectului, cât și rezultatele finanțării PNRR – I.7.
2. Obligativitatea asigurării de către toți beneficiarii fondurilor a vizibilității finanțării din partea UE este prevăzută în Regulamentul (UE) 2021/241 al Parlamentului European și al Consiliului din 12 Februarie 2021 de Instituire a Mecanismului de Redresare și Reziliență a Uniunii Europene, articolul 34.
3. Activitățile de informare, comunicare și publicitate sunt obligatorii și trebuie să fie implementate în concordanță cu prevederile Manualului de Identitate Vizuală al PNRR (MIV)[[6]](#footnote-6).
4. Beneficiarii pot asigura vizibilitatea și promovarea proiectelor prin utilizarea (fără a se limita la) următoarelor instrumente:

* comunicate de presă (cel puțin două) și/sau anunțuri de presă;
* anunțuri publicitare;
* materiale print (mape, afișe, broșuri, flyer-e etc.);
* secțiuni dedicate pe site-ul beneficiarului/ website dedicat;
* postări dedicate pe conturile de social media ale beneficiarilor/pe pagini dedicate proiectelor;
* newsletter;
* bannere electronice;
* panouri temporare și plăci permanente;
* video-reportaje, mini-documentare;
* autocolante/branding;
* campanii;
* evenimente/ dezbateri etc.

1. (1) Solicitantul va elabora și implementa un *Plan de activități de informare, comunicare și publicitate*[[7]](#footnote-7) care va cuprinde minimum 3 instrumente adaptate specificului proiectului depus și finanțat prin PNRR (ex.: două comunicate de presă, o campanie promovare social media, 200 de materiale promoționale etc.). Costurile aferente activităților de promovare a proiectului sunt eligibile și trebuie incluse în bugetul detaliat al proiectului. (2) Pentru un punctaj suplimentar Solicitantul va include instrumente de informare, comunicare și publicitate în format digital (i.e. care se vor utiliza exclusiv în online: postere, inclusiv interactive, online, postări dedicate pe conturile de social media ale beneficiarilor/pe pagini dedicate proiectelor, video-reportaje/making-of-uri/trailere/materiale de prezentare distribuite digital, transmisiuni live online etc.) – conform Anexei 2.1 la prezentul Ghid.

|  |
| --- |
| **ATENȚIE!**  Prin aplicarea prevederilor MIV nu este limitată abordarea creativă a conceptelor de materiale de informare și comunicare. |

# CAPITOLUL V. SOLICITANȚII ELIGIBILI

1. **Solicitanții eligibili** sunt: persoanele juridice de tip microîntreprinderi, întreprinderi mici și mijlocii[[8]](#footnote-8) - conform Anexei nr. I la Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, precum și alte persoane juridice de tip întreprindere, inclusiv organizații neguvernamentale și întreprinderi mari, care **îndeplinesc cumulativ** **următoarele** **condiții:**

**1.** Nu au fost subiectul unei decizii emise de către Comisia Europeană/instanțe naționale/alt furnizor de ajutor de stat/Consiliul Concurenţei, de recuperare a unui ajutor de stat/de minimis sau, în cazul în care au făcut obiectul unei astfel de decizii, în etapa de contractare aceasta a fost deja executată şi creanţa, inclusiv penalitățile, după caz, integral recuperate;

**2.** **La data depunerii dosarului de finanțare** **nu** se află în stare de **insolvenţă, faliment, reorganizare judiciară, dizolvare, lichidare sau suspendare temporară a activităţii** și/sau nu se află în situaţii similare în urma unei proceduri de aceeaşi natură, prevăzute de legislaţia sau de reglementările naţionale;

**3. Atât la data depunerii dosarului de finanțare, cât și în etapa de contractare,** îndeplinesc/respectă **cumulativ** toate criteriile/cerințele enumerate în *Declarația de eligibilitate și angajament* – anexă la *Schema de ajutor de minimis* *pentru sprijinirea inițiativelor culturale de accelerare a digitalizării producției și distribuției de filme, inclusiv de filme cinematografice.*

**4. a) Fiind supuse conform legii înregistrării în Registrul Comerțului, au în obiectul de activitate unul dintre următoarele coduri CAEN:**

* 1. CAEN 5911 – Activități de producție cinematografică, video și de programe de televiziune;
  2. CAEN 5913 – Activități de distribuție a filmelor cinematografice, video și a programelor de televiziune.

**b)** **Având statut de asociație/fundație**, **au scopul și/sau obiectivele în sectorul de producție sau distribuție de film,** conform documentelor statutare reflectate în extrasul din Registrul Asociațiilor și Fundațiilor.

**5****.** Valoarea cumulată a veniturilor realizate din activități economice[[9]](#footnote-9)/cifrei de afaceri în perioada **2020-2022,** reprezintă cel puțin 15% din valoarea totală a proiectului propus.

**6.** La momentul depunerii dosarului de finanțare sunt active, respectiv nu figurează cu status inactiv în Registrul Contribuabililor Inactivi, publicat de ANAF și/sau nu au activitatea suspendată conform evidențelor Oficiului Registrului Comerțului.

**7.** Din dosarul de finanțare și documentele justificative depuse rezultă că, prin activităţile incluse, proiectul depus conduce la atingerea cumulativă a valorilor țintă minime aferente indicatorilor de proiect, prevăzuți la **Cap. XI art. 44** din prezentul ghid.

**8.** În dosarul de finanțare și documentele justificative depuse sunt descrise cele 3 activități obligatorii stipulate la **art.8.**

**9.** În bugetul detaliat al proiectului sunt prevăzute costurile asociate activităților aferente **indicatorilor de proiect** prevăzuți la **Cap. XI art. 44** din prezentul ghid.

**10.** **Au finalizat producția** **sau distribuirea cel puțin a unui film care a fost pus la dispoziția publicului în ultimii 6 ani anteriori datei lansării prezentului apel de proiecte, în înțelesul prezentului Ghid:**

**a)** În cazul **producătorilor** **de film,** este necesară îndeplinirea **cumulativă** a următoarelor condiții:

1. Din documentele atașate dosarului de finanțare trebuie să rezulte expres și indubitabil:

**(i)** calitatea solicitantului de producător de film;

**(ii)** data și dovada punerii filmului la dispozitia publicului .

1. Filmul trebuie să fi fost **realizat în nume propriu**. Calitatea de producător a solicitantului trebuie probată prin: contract între producător și autor[[10]](#footnote-10), în sensul prevederilor art. 66 alin. (3) și art. 67 din Legea nr. 8/1996 sau între producător și distribuitor/ difuzor/ exploatant sau, după caz, certificat de clasificare a filmului emis de Centrul Național al Cinematografiei. Contractele de coproducție conduc la îndeplinirea criteriului de eligibilitate. **Nu** constituie dovezi ale calităţii de producător/producției filmului: contractele pentru prestarea de servicii sau realizarea de producție executivă.
2. **Filmul trebuie să fi fost pus la dispoziția publicului în ultimii 6 ani** **față de data lansării apelului de proiecte.** Se consideră punere la dispoziția publicului orice comunicare a unei opere, prin mijloace cu fir sau fără fir, inclusiv prin internet sau alte reţele de calculatoare, astfel încât oricare dintre membrii publicului să poată avea acces la aceasta din orice loc sau în orice moment ales în mod individual. **Nu** conduc la îndeplinirea criteriului următoarele situații: exploatarea filmului pe rețele de socializare și/sau canale nelistate YouTube, Vimeo, etc. Punerea la dispoziţia publicului a filmului trebui probată în mod indubitabil prin: link-uri funcționale către/pentru filmul produs, capturi de ecran de pe generic, descrierea de pe site-uri de specialitate (IMDB, Cinemagia etc), articole și comunicate de presă, afișe, cronici și recenzii etc.
3. **A) Solicitantul de tip societate** trebuie să facă dovada autorizării[[11]](#footnote-11), conform legii, la sediu/punct de lucru/terți, după caz, a Codului CAEN 5911, atât pentru întreaga perioadă cuprinsă între **data inițierii producției filmului/filmelor** și data depunerii dosarului de finanțare în cadrul prezentului apel, cât și la data încheierii contractului de finanțare.

**B) Solicitantul de tip asociație/fundație** trebuie să facă dovada, conform documentelor statutare, că are scopul și/sau obiectivele în sectorul producției de film, atât pentru întreaga perioadă cuprinsă între data inițierii producției filmului/filmelor și data depunerii dosarului de finanțare în cadrul prezentului apel, cât și la data încheierii contractului de finanțare.

1. Solicitantul trebuie să fie înscris în *Registrul Cinematografiei* **cel târziu****la momentul semnării contractului** **de finanțare*.***

**b)** În cazul **distribuitorilor** **de film** este necesară îndeplinirea cumulativă a următoarelor condiții:

1. Solicitantul trebuie să *fie înscris în Registrul Cinematografiei* **atât la momentul depunerii dosarului de finanțare, cât și la momentul distribuirii filmului/filmelor prezentate în cererea de finanțare.**
2. Calitatea de distribuitor a solicitantului, respectiv distribuirea filmului de către solicitant se probează cu documente justificative (contracte între distribuitor și producător, contracte între distribuitor și exploatant/difuzor). Punerea la dispoziţia publicului a filmului trebui probată în mod indubitabil prin: link-uri funcționale către/pentru filmul produs, capturi de ecran de pe generic, descrierea de pe site-uri de specialitate (IMDB, Cinemagia etc), articole și comunicate de presă, afișe, cronici și recenzii etc.
3. Din documentele atașate dosarului de finanțare trebuie să rezulte expres **:**

**(i)** calitatea solicitantului de distribuitor de film,

**(ii)** data și dovada distribuirii filmului/filmelor.

1. Filmul/filmele trebuie **să fi fost distribuit/e de solicitant în ultimii 6 ani** față de data lansării apelului de proiecte.
2. **A)** **Solicitantul de tip societate** trebuie să facă dovada autorizării[[12]](#footnote-12), conform legii, la sediu/punct de lucru/terți, după caz, a Codului CAEN 5913, atât pentru întreaga perioadă cuprinsă între data inițierii distribuirii filmului/filmelor și data depunerii dosarului de finanțare în cadrul prezentului apel, cât și la data încheierii contractului de finanțare.

**B)** **Solicitantul de tip asociație/fundație** trebuie să facă dovada, conform documentelor statutare, că are scopul și/sau obiectivele în sectorul distribuției de film, atât pentru întreaga perioadă cuprinsă între data inițierii distribuirii filmului/filmelor și data depunerii dosarului de finanțare în cadrul prezentului apel, cât și la data încheierii contractului de finanțare.

|  |
| --- |
| **ATENTIE !**  În înțelesul prezentului Ghid,film reprezintă produsul finit al unor lucrări artistice și tehnice specifice domeniului, care au ca rezultat realizarea unor filme indiferent de gen, de orice durată şi pe orice suport, indiferent de mediul sau canalul de difuzare/distribuție (prin proiecție pe ecran – film cinematografic[[13]](#footnote-13), la televiziune – film TV/de televiziune, prin streaming sau alte forme de difuzare digitală, inclusiv în formă serializată).  **Prin exceptie, nu** conduc la îndeplinirea conditiilor de eligibilitate ale Solicitantului: filmele cu o durată mai mică de 10 minute, filmele cu caracter de propagandă electorală, politică sau religioasă, serialele de televiziune de tip sitcom, serialele de televiziune de tip telenovelă, bazele de imagini (stock footage), trailerele/teaserele, videoclipurile muzicale, vlogurile, podcasturile video, emisiunile și programele TV, transmisiunile live, talk-show-urile, programele demonstrative pentru diferite hobby-uri sau proiecte, programele de lifestyle, programele de tip "reality-show", filmările cu caracter publicitar şi/sau promoțional indiferent de lungime,suport sau mediu de exploatare;filmele pregătite ca programe de publicitate sau reclame pentru expoziții; filmări ale unor evenimente, inclusiv sportive, jocuri, competiții sau spectacole de orice fel, materialele video de promovare și altele asemenea.  Solicitantul va prezenta în cadrul cererii de finanțare, secțiunea B.2., filmele produse/distribuite în perioada de referință, luând în considerare că **producția / difuzarea filmelor cinematografice este punctată suplimentar**. În acest sens, se vor prezenta documente justificative din care sa rezulte că *filmul a fost* pus inițial în valoare prin proiecția pe ecran în săli sau în grădini de spectacol cinematografic ori în alte spații destinate acestui scop inclusiv *certificatele de clasificare a filmelor, emise de Centrul Național al Cinematografiei.* |

1. Proiectele în parteneriat **NU sunt eligibile** în cadrul acestui apel de proiecte.
2. Fiecare **solicitant/solicitant unic** va depune un singur proiect în cadrul prezentului apel de proiecte. Platforma MIPE nu permite aceluiași solicitant (*i.e. cu aceleași date de identificare)* să depună mai mult decât un singur proiect în cadrul apelului de proiecte. Nu se permite retragerea și redepunerea unei cereri de finanțare de către același solicitant/solicitant unic în cadrul apelului de proiecte.
3. Analiza calității de **solicitant unic** se va efectua în etapa de contractare.

**ATENTIE** !

Pentru a beneficia de finanțare în cadrul prezentului apel de proiecte, solicitanții trebuie să demonstreze lipsa datoriilor restante la bugetul de stat și la bugetul local, prin Certificatele de atestare fiscală, eliberate de autoritățile naționale competente, care să includă, dacă este cazul, graficele de reeșalonare a datoriilor către bugetul de stat/local. **ACESTE DOCUMENTE SE VOR DEPUNE ÎN ETAPA DE CONTRACTARE, CONFORM PREVEDERILOR DIN PREZENTUL GHID.**

# CAPITOLUL VI. BUGETUL APELULUI DE PROIECTE ȘI DURATA PROIECTELOR

1. Bugetul total al apelului este de **5 milioane EURO**, respectiv **24.841.500** lei, calculat la cursul de schimb InforEuro din luna martie 2024 (1 Euro = 4,9683 lei), sumă finanţată din fonduri europene, accesate prin Mecanismul de redresare şi rezilienţă al Uniunii Europene, PNRR, Componenta 11, Investiția 7, la care se adaugă **4.750.000 lei**, din bugetul național aferentă TVA nedeductibilă.
2. .Pentru a se asigura de îndeplinirea țintei din PNRR aferente Investiției 7 și anume **40 de entități finanțate**, CRI a alocat un buget care să permită susținerea suplimentară a cel puțin **încă 10 entități.**
3. Perioada de implementare a proiectelor începe de la data intrării în vigoare a contractului de finanțare. Proiectele vor avea **o durată maximă de 6 luni,** cu începere de la data intrării în vigoare a contractului de finanțare, cu posibilitatea prelungirii acesteia, conform legislației în vigoare.
4. (1) Sumele vor fi alocate în cadrul prezentului apel de proiecte până la epuizarea bugetului alocat, dar nu mai târziu de **31 decembrie 2024**, dată până la care vor fi semnate toate contractele de finanțare.

(2) Plata ajutorului de minimis se efectuează cel târziu până la data de **31 decembrie 2025**, în limita bugetului alocat schemei de ajutor de minimis.

1. Cursul RON/EUR utilizat la semnarea contractelor de finanțare va fi cursul lnforEuro din luna semnării acestora.

# CAPITOLUL VII. ELIGIBILITATEA CHELTUIELILOR

1. Baza legală pentru eligibilitatea cheltuielilor este menționată la **Cap.II** din prezentul Ghid.
2. **Categorii de cheltuieli eligibile:**
3. **Cheltuieli aferente managementului de proiect:**
4. Cheltuieli cu personalul angajat aferent managementului de proiect (cheltuieli salariale);

În cadrul acestor cheltuieli, se vor include costuri salariale cu personalul propriu de management (salariile și contribuțiile sociale aferente și alte costuri legale). Se pot include cheltuieli cu pozițiile de manager proiect, responsabil financiar, responsabil achiziții, consilier juridic, responsabil comunicare. Aceste cheltuieli se vor bugeta la capitolul 1 din buget, respectiv la linia bugetară 1.1 Cheltuieli cu personalul angajat aferent managementului de proiect (cheltuieli salariale).

1. Cheltuieli pentru consultanţă şi expertiză aferente managementului de proiect.
2. **Cheltuieli specifice:**

1. Cheltuieli cu personalul necesar implementării activităților specifice (cheltuieli salariale).

În cadrul acestor cheltuieli, se pot include costuri salariale cu personalul necesar activităților specifice ale proiectului (salariile și contribuțiile sociale aferente și alte costuri legale), altele decât activitatea de management de proiect (ale cărei costuri aferente vor fi bugetate la capitolul 1 din buget). Cu titlu exemplificativ, se pot include cheltuieli cu pozițiile de scenograf, regizor, producător (alte poziții decât cele de la pct.a.1.de mai sus). Aceste cheltuieli se vor bugeta la capitolul 2 din buget, respectiv la linia bugetară 2.1 Cheltuieli cu personalul necesar implementării activităților specifice (cheltuieli salariale).Nu se vor include la această linie cheltuieli salariale aferente personalului implicat în managementul de proiect, care se reflectă la cap. 1 din buget.

2. Cheltuieli cu deplasarea, care vor respecta prevederile H.G. nr. 518/1995 privind unele drepturi și obligații ale personalului român trimis în străinătate pentru îndeplinirea unor misiuni cu caracter temporar, ale H.G. nr. 714/2018, privind drepturile și obligațiile personalului autorităților și instituțiilor publice pe perioada delegării și detașării în altă localitate, precum și în cazul deplasării în interesul serviciului, cu modificările și completările ulterioare, precum și pe cele ale Legii nr. 227/2015 privind Codul fiscal, cu modificările și completările ulterioare

3. Cheltuieli cu servicii[[14]](#footnote-14), inclusiv cheltuielile aferente cursurilor de formare;

4. Cheltuieli legate de achiziția de materiale consumabile și obiecte de inventar. Se va avea în vedere că obiectele de inventar sunt bunuri al căror pret unitar este mai mic de 2.500 de lei inclusiv TVA pentru neplătitorii de TVA și mai mic de 2.500 de lei fără TVA pentru plătitorii de TVA.

5. Cheltuieli cu achiziția de active corporale și necorporale. Beneficiarul are obligația de a păstra activul în proprietatea sa pentru o perioadă cel puțin egală cu perioada de amortizare, astfel cum este prevăzută în legislația aplicabilă.

**c)** **Cheltuieli indirecte**, care se referă la plata utilităţilor: energie termică, energie electrică, apă, canalizare, salubritate, gaze naturale; telefon, fax, servicii poştale, curierat rapid şi reţele de comunicaţii; plata salariilor pentru personalul administrativ (femeie de serviciu, paznic etc) sau servicii administrative, dacă există un contract încheiat (pază, curățenie, etc); chirie sediu. Cheltuielile indirecte sunt acele costuri eligibile care nu pot fi identificate de către beneficiar ca fiind direct atribuite proiectului, dar care pot fi identificate şi justificate prin sistemul contabil ca fiind angajate în legătură directă cu costurile directe eligibile atribuite proiectului. Acestea **nu** pot include costuri eligibile directe.

1. Toate activele și obiectele de inventar achiziționate prin proiect trebuie să fie **noi.**
2. **Taxa pe valoarea adăugată (TVA)** este eligibilă numai dacă aceasta nu se poate recupera (în conformitate cu Ordinul 1481/2023 1745/1481 pentru aprobarea Instrucţiunilor privind utilizarea formularului ''Declaraţie privind nedeductibilitatea TVA aferente cheltuielilor efectuate în cadrul operaţiunilor finanţate prin PNRR în cadrul MRR şi din fonduri publice naţionale''.

1. În cadrul **bugetului detaliat al proiectului**, TVA va fi reflectată distinct, astfel:
2. În situația în care solicitantul nu este plătitor de TVA (nu recuperează TVA), cheltuiala cu TVA nerecuperabilă este eligibilă în cadrul proiectului;
3. În cazul în care solicitantul poate recupera TVA, aceasta este considerată cheltuială neeligibilă în cadrul proiectului;
4. În cazul în care TVA poate fi dedusă doar parțial, numai partea care nu poate fi recuperată este eligibilă.
5. În caz de schimbare a statutului de neplătitor de TVA în cursul implementării proiectului, beneficiarul ajutorului de minimis este obligat să atașeze la următoarea cerere de transfer *Declarația privind eligibilitatea TVA* (Model B*)* și va respecta noua metodă de calcul. În această situație, valoarea înscrisă în coloana „Valoarea TVA nedeductibilă eligibilă” rămasă necheltuită poate fi redistribuită, cu încadrarea în valoarea maximă a finanțării aprobate prin contractul de finanțare.
6. **Cheltuielile aferente managementului de proiect** sunt eligibile în limita a **10%** din totalul cheltuielilor directe eligibile[[15]](#footnote-15).
7. **Cheltuielile indirecte** reprezintă o rată de maximum **7%** din totalul cheltuielilor directe eligibile.
8. Cheltuielile sunt considerate ca fiind efectuate atunci când costul a fost facturat, plătit și obiectul acestora a fost livrat (în cazul bunurilor) sau executat (în cazul serviciilor).
9. Cheltuielile indirecte sunt considerate a fi efectuate în momentul la care sunt înregistrate în contabilitatea beneficiarului de ajutor de minimis.
10. **(1) Categorii de** **cheltuieli NEELIGIBILE:**
11. **orice cheltuieli efectuate înainte de intrarea în vigoare a contractului de finanţare pentru** **activităţile prevăzute în proiect**;
12. **cheltuieli cu servicii de consultanță aferente întocmirii dosarului de finanțare;**
13. costul de achiziție a echipamentelor second-hand, a bunurilor imobiliare și a terenului neconstruit;
14. dobânzi aferente datoriilor, cheltuieli aferente serviciului datoriei și penalități de întârziere;
15. cheltuieli legate de tranzacțiile financiare și de alte costuri pur financiare, cu excepția serviciilor financiare prevăzute în contractul de finanţare;
16. provizioanele pentru pierderi sau datorii viitoare;
17. pierderi din cursul de schimb valutar;
18. TVA recuperabilă;
19. costuri care sunt acoperite din alte surse;
20. amenzi, penalități și cheltuieli de judecată;
21. cheltuieli privind realizarea de lucrări de construcție;
22. sumele necesare plăţii sancţiunilor, inclusiv majorările de întârziere ca urmare a imposibilităţii recuperării, dar şi sumele aferente deciziilor de recuperare comunicate de către CE pentru neregulile grave constatate ori pentru neîndeplinirea ţintelor/jaloanelor, potrivit gradului de nerealizare, după caz;
23. sumele necesare finalizării proiectului (cheltuielile angajate si plătite) după încheierea perioadei de implementare a proiectului.

**(2)** Prin excepție de la prevederile **alin. (1) lit. m),** cheltuielile **angajate** în ultima lună de implementare a proiectului sunt, de asemenea, considerate eligibile, dacă acestea sunt plătite **în termen de maximum 5 zile lucrătoare de la data încasării plății de la CRI aferente cererii de transfer.**

**Cheltuielile efectuate** vor fi considerate **ELIGIBILE** dacă sunt **îndeplinite cumulativ** următoarele condiții:

1. sunt efectuate în perioada de implementare a proiectului [[16]](#footnote-16)
2. sunt incluse în bugetul detaliat al proiectului;
3. sunt necesare pentru implementarea proiectului;
4. pot fi identificate și verificate, în special fiind înregistrate în contabilitatea beneficiarului de ajutor de minimis și stabilite în conformitate cu standardele contabile aplicabile în țara în care este stabilit beneficiarul ajutorului de minimis și cu practicile obișnuite de contabilitate analitică ale beneficiarului ajutorului de minimis;
5. respectă dispozițiile legislației fiscale și sociale aplicabile;
6. sunt rezonabile și justificate și respectă principiile bunei gestiuni financiare, în special în ceea ce privește economia și eficiența.

|  |
| --- |
| **ATENȚIE!**  **Valoarea TVA aferentă cheltuielilor eligibile**, în cazul în care nu sunt cheltuieli deductibile este suportată din bugetul de stat în conformitate cu **art. 13, alin.(1) lit. b) din OUG nr. 124/2021.** |

# CAPITOLUL VIII. DURABILITATEA ȘI SUSTENABILITATEA INVESTIȚIEI

1. **Beneficiarii au obligaţia** arhivării şi păstrării în bune condiţii a tuturor documentelor aferente proiectului, în conformitate cu prevederile art. 132 din Regulamentul (UE, Euratom) 2018/1.046 al Parlamentului European şi al Consiliului din 18 iulie 2018, cu modificările şi completările ulterioare, respectiv **timp de 10 ani fiscali cu începere de la data încheierii exerciţiului financiar în cursul căruia a fost realizată ultima plată.**
2. În cazul în care se achiziționează active corporale și necorporale, beneficiarul are **obligația de a păstra activul în proprietatea sa pentru o perioadă cel puțin egală cu perioada de amortizare**, astfel cum este prevăzută în legislația aplicabilă.

# CAPITOLUL IX. MODALITATEA DE ACORDARE ȘI VALOAREA AJUTORULUI DE MINIMIS/ SPRIJINULUI FINANCIAR NERAMBURSABIL

1. Ajutoarele de minimis se acordă sub formă de sprijin financiar nerambursabil.
2. Intensitatea ajutorului de minimis este de până la 100% din totalul cheltuielilor eligibile ale proiectului.
3. **(1)** Valoarea sprijinului financiar nerambursabil nu va depăși 100.000 Euro pentru fiecare solicitant,raportat la cursul InforEuro din luna semnării contractului de finanțare.

**(2)** În cazul în care suma rezultată din conversia lei-euro nu reprezintă un număr întreg, rotunjirea se face la două zecimale astfel: dacă a treia zecimală este mai mare sau egală cu 5, rotunjirea celei de-a doua zecimale se face în plus (ex. 0,455 devine 0,46), iar dacă a treia zecimală este mai mică de 5, rotunjirea se face în minus, respectiv cea de-a doua zecimală rămâne neschimbată (ex. 0,454 devine 0,45).

**(3)** Suma totală a ajutoarelor de minimis acordate pe parcursul unei perioade de 3 ani, cumulată cu ajutorul de minimis care se va acorda în baza Schemei de ajutor de minimis, nu trebuie să depășească valoarea de 300.000 de euro/întreprindere/întreprindere unică.

**(4)** Valoarea totală a ajutoarelor de minimis acordate întreprinderii/întreprinderii unice nu poate depăși suma de 300.000 de euro în nicio perioadă de 3 ani. Perioada de 3 ani care trebuie luată în considerare ar trebui evaluată în mod continuu. Pentru fiecare nou ajutor de minimis acordat trebuie luată în considerare valoarea totală a ajutoarelor de minimis acordate în ultimii 3 ani. Celelalte ajutoare de minimis anterior acordate vor fi considerate la cursul RON/EUR, menționat în fiecare contract în parte.

**(5)** Plafonul stabilit va fi exprimat, ca valoare brută, înainte de deducerea unor eventuale taxe sau a altor obligații fiscale.

**(6)** Ajutorul de minimis se consideră acordat la data semnării contractului de finanțare.

**(7)** Contractul de finanțare, precum şi toate drepturile şi obligaţiile decurgând din executarea acestuia, **nu** pot face obiectul cesiunii totale sau parțiale, novației, subrogației sau al oricărui alt mecanism de transmisiune şi/sau transformare a obligaţiilor şi drepturilor din contract de către beneficiarul ajutorului de minimis.

# CAPITOLUL X. REGULI PRIVIND CUMULUL AJUTOARELOR DE MINIMIS

1. **(1)** Pentru a beneficia de sprijin financiar nerambursabil în cadrul acestei Scheme, solicitantul, la momentul semnării contractului de finanțare, va da o declarație pe proprie răspundere privind ajutoarele de minimis/de stat acordate în ultimii 3 ani - ***Declaraţia întreprinderii/ întreprinderii unice privind cumulul ajutoarelor de stat/de minimis* - anexa 2 la Schemă.**

**(2)** Ajutoarele de minimis acordate în conformitate cu prezentul regulament pot fi cumulate cu ajutoare de minimis acordate în conformitate Regulamentul (UE) 2023/2832 al Comisiei.

**(3)** Ajutoarele de minimis acordate în conformitate cu prezentul regulament pot fi cumulate cu ajutoarele de minimis acordate în conformitate cu Regulamentele (UE) nr. 1408/2013 și (UE) nr. 717/2014 ale Comisiei în limita **plafonului relevant** **prevăzut de 300.000 euro acordați în ultimii 3 ani.**

**(4)** Ajutoarele de minimis acordate în conformitate cu Schema și prezentul Ghid nu se cumulează cu ajutoare de stat acordate pentru aceleași costuri eligibile sau cu ajutoare de stat acordate pentru aceeași măsură de finanțare de risc dacă o astfel de cumulare ar depăși intensitatea sau valoarea maximă relevantă a ajutorului stabilită pentru condițiile specifice ale fiecărui caz de un regulament sau de o decizie de exceptare pe categorii adoptat(ă) de Comisie. Ajutoarele de minimis care nu se acordă pentru costuri eligibile specifice sau care nu pot fi asociate unor astfel de costuri pot fi cumulate cu alte ajutoare de stat acordate în temeiul unui regulament sau al unei decizii de exceptare pe categorii adoptat(e) de Comisie.

**(5)** În etapa de contractare, furnizorul va acorda ajutorul de minimis sub forma sprijinului financiar nerambursabil după ce va verifica, inclusiv prin introducerea informațiilor din declarația pe proprie răspundere a beneficiarului în **sistemul RegAS**, dacă suma totală a ajutoarelor de minimis primite de aceasta depășește valoarea de **300.000 de euro/întreprindere/întreprindere unică în ultimii 3 ani.**

**(6)** În cazul în care, prin acordarea unor noi ajutoare de minimis s-ar depăși plafonul maxim menționat la alin. (3), întreprinderea poate beneficia, dacă solicită acest lucru, de prevederile prezentei Scheme doar pentru acea fracțiune din ajutor care, cumulată cu restul ajutoarelor de minimis primite anterior, **nu** depășește plafonul menționat la alin. (3).

**(7)** Beneficiarul de ajutor de minimis poate prezenta și dovezi conform cărora a fost rambursat un ajutor de minimis primit anterior, sau parte din acesta, astfel încât prin noul ajutor solicitat să nu se depășească plafonul menționat la alin. (3).

**(8)** Respectarea plafonului de minimis are în vedere o întreprindere/întreprindere unică. Astfel, dacă între întreprinderile care beneficiază de sprijinul prezentei Scheme există cel puțin una dintre relațiile menționate la definiția întreprinderii unice din cadrul prezentului Ghid, respectivele structuri vor fi tratate ca **o singură «întreprindere unică»**, iar valoarea ajutorului de minimis acordat tuturor structurilor constituente, cumulat pe ultimii 3 ani împreună cu suma solicitată, **nu** va depăși suma de 300.000 Euro.

**(9)** În cazul fuziunilor sau al achizițiilor, atunci când se stabilește dacă un nou ajutor de minimis acordat unei întreprinderi noi sau întreprinderii care face achiziția depășește plafonul relevant, se iau în considerare toate ajutoarele de minimis anterioare acordate tuturor întreprinderilor care fuzionează. Ajutoarele de minimis acordate legal înainte de fuziune sau achiziție rămân legal acordate.

**(10)** În cazul în care o întreprindere se împarte în două sau mai multe întreprinderi separate, ajutoarele de minimis acordate înainte de separare se alocă întreprinderii care a beneficiat de acestea, și anume, în principiu, întreprinderii care preia activitățile pentru care au fost utilizate ajutoarele de minimis. În cazul în care o astfel de alocare nu este posibilă, ajutoarele de minimis se alocă proporțional pe baza valorii contabile a capitalului social al noilor întreprinderi la data la care separarea produce efecte.

# CAPITOLUL XI. INDICATORII de PROIECT

1. **Pentru a fi eligibil, proiectul depus trebuie să conducă, prin activitățile incluse, la atingerea cumulativă a 2 INDICATORI OBLIGATORII:**
2. ***„Număr de angajați cu competențe digitale dobândite în post-producție și editare pentru produse digitale‟* – valoare țintă minimă acceptată: 1[[17]](#footnote-17).**

**1.1.** Indicatorul privind *numărul de* *angajați cu competențe digitale dobândite în post-producție și editare pentru produse digitale* se va raporta defalcat în funcţie de gen şi vârstă.

**1.2**.Indicatorul privind *numărul de* *angajați cu competențe digitale dobândite în post-producție și editare pentru produse digitale* - se consideră îndeplinit doar dacă *angajatul/angajații* *cu* *competențe digitale dobândite în post-producție și editare pentru produse digitale* este/sunt păstrați în cadrul organizației ulterior dobândirii *competențelor digitale în post-producție și editare pentru produse digitale* cel puțin până la finalizarea perioadei de implementare a proiectului.

1. ***„Conținut digital dezvoltat și distribuit‟* – valoare țintă minimă acceptată: 1.**

**2.1.** Solicitanții vor respecta definiția *conținutului digital* din prezentul Ghid.

**2.2.** Solicitanții vor descrie în mod obligatoriu în Cererea de finanțare: *conținutul digital dezvoltat și distribuit,* menționând cel puțin: 1. tipul de conținut digital dezvoltat, 2. durata, 3.rezumatul, 4.canalul de distribuție digitală care va fi utilizat și 5. numărul minim de vizualizări propus. Nerespectarea condiției obligatorii legate de descrierea *conținutului digital dezvoltat și distribuit*, atrage respingerea dosarului de finanțare în etapa de verificare a conformității administrative și eligibilității conform Grilei de verificare a conformității administrative și a eligibilității – Anexa 2 la prezentul Ghid.

**2.3. Nu** conduc la îndeplinirea indicatorului: materialele care propagă defăimarea ţării şi a națiunii, a limbii române sau a poporului român, a ordinii de drept sau a principiilor constituţionale, care incită la război, la ură naţională, rasială, de clasă sau religioasă, incitarea la discriminare pe criterii etnice, religioase, de sex sau orientare sexuală, la separatism teritorial; care conţin, în imagini ori în limbaj, elemente cu caracter pornografic; care prejudiciază demnitatea, onoarea, viaţa particulară a persoanei şi dreptul acesteia la propria imagine; care incită, direct sau indirect, la violenţă; care au caracter de propagandă electorală, politică sau religioasă.

|  |
| --- |
| **ATENȚIE!**   1. **Cursul de formare profesională** **trebuie să fie autorizat în condițiile OG nr. 129/2000 privind formarea profesională a adulților**. Pentru completarea Cererilor de finanțare, la Activitatea „*Formarea personalului pentru dobândirea competențelor digitale în post-producție și editare pentru produse digitale*” este obligatorie identificarea a cel puțin unui curs autorizat și a unui furnizor autorizat de formare profesională pentru dobândirea competențelor *digitale dobândite în post-producție și editare pentru produse digitale*. Pentru demonstrarea îndeplinirii acestei condiții, solicitantul va include în cererea de finanțare denumirea furnizorului, adresa web a furnizorului identificat, descrierea curriculei și va anexa la dosarul de finanțare oferta din partea furnizorului, primită în urma cererii de ofertă transmisă de solicitant. În documentele depuse trebuie să fie indicate în mod expres informații privind autorizarea cursului și a furnizorului. **Acesta este un criteriu de conformitate eliminatoriu. Nerespectarea sa conduce la respingerea dosarului de finanțare în etapa de verificare a conformității administrative și a eligibilității** conform *Grilei de verificare a conformității administrative și a eligibilității* – Anexa 2 la prezentul Ghid. 2. Pe lângă cursurile obligatorii de formare în post-producție și editare pentru produse digitale, dobândirea și a altor competențe/competențe digitale necesare solicitantului pentru îndeplinirea obiectivului proiectului reprezintă o activitate eligibilă. Doar competenţele dobândite în cadrul cursurilor de formare în post-producție și editare pentru produse digitale, finalizate printr-un Certificat eliberat de un furnizor autorizat, în conformitate cu dispozițiile OG 129/2000 privind formarea profesională a adulților, contribuie la atingerea indicatorului de proiect *Număr de angajați cu competențe digitale dobândite în post-producție și editare*  *pentru produse digitale.* 3. Solicitantul va face dovada îndeplinirii valorii țintă a indicatorului de proiect *Număr de angajați cu competențe digitale dobândite în post-producție și editare* *pentru produse digitale”* prin transmiterea unui Certificat individual care să ateste că au fost finalizate activitățile de formare în vederea dobândirii competențelor digitale în post-producție și editare pentru produse digitale de către cel puțin unul dintre angajații acestuia, certificat emis în conformitate cu prevederile OG nr. 129/2000 privind formarea profesională a adulților. 4. La finalizarea proiectului, precum și oricând la solicitarea CRI (în perioada de cel puțin **doi ani** de la finalizarea proiectului), beneficiarul va transmite un link privat de vizualizare a conținutului digital dezvoltat si distribuit. Conținutul/-rile digital/-e dezvoltat/-e si distribuit/-e în cadrul proiectului se vor păstra disponibile în mediul online cel puțin **doi ani** după finalizarea implementării proiectului. |

1. **Dacă oricare dintre valorile țintă minime acceptate aferente indicatorilor de proiect de la art.44, nu vor fi/nu au fost realizate integral până la finalizarea perioadei de implementare a proiectului, CRI va decide recuperarea integrală a ajutorului de minimis acordat.**

# CAPITOLUL XII. PREGĂTIREA ȘI DEPUNEREA/RETRAGEREA DOSARELOR DE FINANȚARE.

# CAP.XII. 1. DEPUNEREA DOSARELOR DE FINANȚARE

1. Dosarele de finanțare vor fi depuse exclusiv în platforma electronică administrată de MIPE(<https://proiecte.pnrr.gov.ro>)până cel târziu la termenul de depunere menționat la **art.3.3 pct.** **1** din prezentul Ghid - Calendarul apelului de proiecte. Dosarul de finanțare este considerat depus doar după transmiterea acestuia de către solicitant prin intermediul platformei electronice aflate în administrarea MIPE (<https://proiecte.pnrr.gov.ro>[[18]](#footnote-18)).
2. Dosarele de finanțare depuse în termen prin intermediul platformei electronice administrată de MIPE (<https://proiecte.pnrr.gov.ro>),sunt supuse etapei de verificare a conformității administrative și a eligibilității, pe baza criteriilor incluse în *Grila de verificare a conformității administrative și a eligibilității* - Anexa 2 la prezentul Ghid.
3. Pentru transmiterea dosarului de finanțare prin platforma electronică administrată de MIPE (<https://proiecte.pnrr.gov.ro>), documentele anexate la cererea de finanțare vor fi transmise în format pdf. sub semnătură electronică extinsă certificată a reprezentantului legal /persoanei împuternicite, după caz, cu respectarea prevederilor din prezentul Ghid. Documentele anexate vor fi scanate/atașate integral, denumite corespunzător, ușor de identificat și lizibile.Dacă este cazul, se va anexa dosarului de finanțare procura/împuternicirea.
4. Contul individual de utilizator al solicitantului se creează de acesta conform prevederilor din „*Instrucțiunea MIPE de utilizare privind Sistemul informatic integrat de management pentru PNRR - Înscrierea beneficiarilor în vederea depunerii de proiecte in cadrul apelurilor, Evaluarea proiectelor, Contractare, Implementare‟* disponibil aici:<https://proiecte.pnrr.gov.ro> și aici: www.umpcultura.ro/ctg\_45\_investitia-7\_pg\_0.htm.
5. (1) Solicitantul se asigură că toate secțiunile cererii de finanțare și bugetul inclusiv declarațiile predefinite sunt completate.   
    (2) Solicitantul poate realiza o (auto)verificare a conformității administrative și a eligibilității, utilizând *Grila de verificare a conformității administrative și eligibilității* -Anexa 2 la prezentul Ghid. Aceasta nu va fi încărcată în platforma electronică MIPE.
6. Solicitantul nu poate aduce nicio modificare dosarului de finanțare după depunere și/sau după expirarea termenului limită de depunere, cu excepția cererilor exprese ale CRI, efectuate prin intermediul solicitărilor de clarificări transmise prin platforma electronică administrată de MIPE (<https://proiecte.pnrr.gov.ro>).
7. Limba utilizată în completarea cererii de finanțare: limba română.
8. Toate documentele încărcate în platforma electronică administrată de MIPE (<https://proiecte.pnrr.gov.ro>), ca parte din dosarul de finanțare, trebuie să fie lizibile, complete. Atenție la documentele ce necesită scanare față-verso.
9. Pentru a evita apariția unor erori de natură tehnică, vă recomandăm depunerea dosarului de finanțare înainte de ultima zi de depunere.

# CAP XII.2. CONȚINUTUL DOSARELOR DE FINANȚARE

1. **Dosarul de finanțare conține următoarele:**
   1. **Cererea de finanțare (Anexa 1 la prezentul Ghid).**
   2. **Bugetul detaliat al proiectului (Anexa 1.1 la prezentul Ghid).**
   3. Documentele prevăzute la **art.18 pct.(10)** din prezentul Ghid, în funcție de categoria de solicitanți, astfel:

**3.1. Pentru solicitantii de tip producători de film:**

**a.** contract între producător și autor[[19]](#footnote-19), în sensul prevederilor art. 66 alin. (3) și art. 67 din Legea nr. 8/1996 sau între producător și distribuitor/ difuzor/ exploatant sau, după caz, certificat de clasificare a filmului emis de Centrul Național al Cinematografiei.

**b.** dovada punerii la dispoziţia publicului a filmului respectiv: link-uri funcționale către/pentru filmul produs, capturi de ecran de pe generic, descrierea de pe site-uri de specialitate (IMDB, Cinemagia etc), articole și comunicate de presă, afișe, cronici și recenzii etc.

Din documentele atașate dosarului de finanțare trebuie să rezulte expres și indubitabil:

**(i)** calitatea solicitantului de producător de film;

**(ii)** data și dovada punerii filmului la dispozitia publicului.

**Se va acorda punctaj suplimentar pentru producţia de filme puse inițial în valoare prin proiecția pe ecran în săli sau în grădini de spectacol cinematografic ori în alte spații destinate acestui scop. In acest sens, Solicitantul va transmite documente justificative inclusiv certificatul de clasificare a filmului, emis de Centrul Național al Cinematografiei.**

**3.2. Pentru solicitantii de tip distribuitori de film:**

**a**. contracte între distribuitor și producător, contracte între distribuitor și exploatant/difuzor

**b.** dovada punerii la dispoziţia publicului a filmului respectiv: link-uri funcționale către/pentru filmul distribuit, capturi de ecran de pe generic, descrierea de pe site-uri de specialitate (IMDB, Cinemagia etc), articole și comunicate de presă, afișe, cronici și recenzii etc.

Din documentele atașate dosarului de finanțare trebuie să rezulte expres:

**(i)** calitatea solicitantului de distribuitor de film,

**(ii)** data si dovada distribuirii filmului/filmelor.

**Se va acorda punctaj suplimentar pentru distributia de filme puse inițial în valoare prin proiecția pe ecran în săli sau în grădini de spectacol cinematografic ori în alte spații destinate acestui scop. În acest sens, Solicitantul va transmite documente justificative inclusiv certificatul de clasificare a filmului, emis de Centrul Național al Cinematografiei.**

* 1. **Pentru solicitantul de tip producător de film**: Certificat de înscriere în Registrul Cinematografiei sau Cererea pentru înscrierea în Registrul cinematografiei înregistrată la Centrul Național al Cinematografiei   
     **SAU**   
     **Pentru solicitantul de tip distribuitor de film**: Certificat de înscriere în Registrul Cinematografiei
  2. Fundamentarea costurilor incluse în bugetul detaliat al proiectului (Anexa 1.1 la prezentul Ghid). Se va anexa cel puțin o ofertă de preț pentru fiecare cost inclus în buget, inclusiv oferta primită din partea furnizorului de formare profesională identificat de Solicitant.
  3. Certificat constatator nu mai vechi de 30 de zile, emis de ONRC în scopul accesării de fonduri europene, cu istoric pe sedii și activități autorizate – pentru categoriile de persoane juridice care au obligația înregistrării, conform legii, la ORC.
  4. Extras din Registrul Asociațiilor și Fundațiilor, nu mai vechi de 30 de zile și documentele de organizare și înființare, actualizate – pentru categoriile de persoane juridice de tip Asociație/Fundație.
  5. Situațiile financiare anuale înregistrate la ANAF după caz, care conțin informații privind cifra de afaceri (pentru solicitanții de tip Societate) sau suma veniturilor din activități economice (pentru solicitanții de tip Asociație/Fundație), pentru perioada 2020-2022.
  6. **DECLARAȚIILE PREDEFINITE - vor fi semnate** (olograf sau cu semnătura electronică extinsă certificată conform prevederilor legale în vigoare) **exclusiv de către administrator/reprezentantul legal** al solicitantului, conform certificatului constatator emis de ORC/Extrasului din Registrul Asociațiilor și Fundațiilor.
* **Model A -** Declarație de consimțământ privind prelucrarea datelor cu caracter personal;
* **Model B -** Declarație privind eligibilitatea TVA;
* **Model C -** Declarație privind aplicarea principiului DNSH („Do no significant harm”) care include Anexa privind Auto-evaluarea respectării principiului de „a nu aduce prejudicii semnificative” (DNSH);
* **Model D -** Declarație privind evitarea conflictului de interese, a fraudei, corupției și a dublei finanțări;
* **Model E -** Declarația privind Beneficiarul real. Pentru solicitantul de tip Asociație/Fundație se va transmite și dovada depunerii Declarației privind Beneficiarul real la Ministerul Justiției, conform legii.
* **Anexă la Schema de ajutor de minimis-** Declarație de eligibilitate și angajament;
  1. Procură/Împuternicire pentru situația în care semnarea electronică a dosarului de finanțare este efectuată de către o persoană diferită de administrator/reprezentantul legal al solicitantului, conform certificatului constatator emis de ORC/Extrasului din Registrul Asociațiilor și Fundațiilor;
  2. Procură/Împuternicire pentru situația în care dosarul de finanțare este transmis prin platforma electronică administrată de MIPE (<https://proiecte.pnrr.gov.ro>), de către o persoană diferită de administrator/reprezentantul legal al solicitantului, conform certificatului constatator emis de ORC/Extrasului din Registrul Asociațiilor și Fundațiilor;

1. Lipsa cererii de finanțare și/sau a bugetului proiectului conduce la respingerea dosarului de finanțare, fără a mai fi solicitate clarificări!
2. La elaborarea bugetului detaliat al proiectului, pentru justificarea bugetului propus, cererea de finanțare va fi însoțită de **documente justificative pentru fiecare tip de cost** (ex. oferte de preţ etc. sau referirea/trimiterea la standardele de cost existente).
3. **Cheltuielile salariale vor fi stabilite fără a depăși valoarea salariului mediu brut pe economie aferent anului 2024 calculat proporțional cu norma de lucru la care se va adăuga o majorare de 50%, similară celei acordate personalului implicat în derularea proiectelor finanțate din fonduri nerambursabile.**
4. Activitățile previzionate vor fi corelate cu ***planul de achiziții****,* având la bază o planificare realistă a tuturor activităților, ținând cont de resursele umane și de resursele materiale alocate implementării proiectului.
5. La completarea bugetului detaliat al proiectului se vor respecta *Instrucțiunile de completare* din Anexa 1.1 – Bugetul proiectului, parte integrantă a Cererii de finanțare –Anexa 1.

# CAP XII.3. RETRAGEREA DOSARELOR DE FINANȚARE

1. Retragerea dosarului de finanțare se va face printr-o notificare semnată de către reprezentantul legal al solicitantului sau de către persoana împuternicită de acesta, oricând înainte de semnarea contractului de finanțare. Notificarea se va transmite de către solicitant la adresa de email: [contact.I7pnrr@umpcultura.ro](mailto:contact.I7pnrr@umpcultura.ro).

**ATENȚIE !**

CRI nu are nicio responsabilitate cu privire la modul de funcționare a platformei electronice administrate de MIPE (<https://proiecte.pnrr.gov.ro>) și nu poate fi tras la răspundere pentru inconvenientele legate de utilizarea acesteia.

Toate întrebările/provocările tehnice identificate de solicitanți atât în perioada de pregătire (i.e. deschidere a contului în platforma MIPE) cât și în perioada de depunere a dosarului de finanțare, referitor la modul de funcționare al platformei MIPE se vor trimite exclusiv către administratorul platformei electronice, la adresa de e-mail [helpdesk.pnrr@mfe.gov.ro](mailto:helpdesk.pnrr@mfe.gov.ro).

# CAPITOLUL XIII. PROCESUL DE EVALUARE ȘI SELECȚIE

1. (1) Procesul de evaluare și selecție a dosarelor de finanțare se va derula în trei etape:
   * + - 1. Verificarea conformității administrative și a eligibilității
         2. Evaluarea tehnică – acordarea punctajului și selecția
         3. Contractarea.

(2) Pe întreg parcursul procesului de evaluare și selecție, corespondența dintre CRI și solicitanți (*i.e orice solicitare de clarificări, răspuns, notificări, decizii de soluționare a contestațiilor etc.)* se va efectua prin intermediul platformei electronice administrate de MIPE (<https://proiecte.pnrr.gov.ro>).

1. Pe tot parcursul procesului de evaluare și selecție se va asigura aplicarea unitară și imparțială a modului de verificare a criteriilor aferente și a principiilor de nediscriminare și tratament egal al solicitanților.
2. Orice încercare personală sau prin interpuși a unui solicitant de a influența, în scris și/sau verbal, în orice etapă, procesul de evaluare și selecție (de exemplu: contactarea oricăruia dintre angajații CRI, a CRI, a CN și/sau a angajaților acestuia, în scopul aflării de informații referitoare la modalitatea de evaluare și/sau a influențării acestora/rezultatelor evaluării în favoarea solicitantului, orice solicitare explicită a unui solicitat de a accesa dosarele de finanțare (și/sau orice document inclus în acestea) ale celorlalți aplicanți ai apelului, orice alte solicitări directe/indirecte de verificare a evaluărilor apelului sau ale celorlalți aplicanți ai apelului, orice amenințări/intimidări transmise în scris/verbal către CRI/angajații săi etc.) pot conduce la respingerea cererii de finanțare depuse de către respectivul solicitant, în orice etapă, solicitantul fiind notificat în acest sens prin platforma electronică MIPE. Cererile de finanțare și/sau orice documente depuse (care nu sunt publice conform legii*)* în cadrul prezentului apel de proiecte au caracter strict confidențial și nu pot fi divulgate/comunicate decât autorităților competente, conform legii.
3. În situația în care, pe parcursul procesului de evaluare și selecție a dosarelor de finanțare se constată încălcarea oricăruia dintre criteriile de eligibilitate, CRI va proceda la respingerea dosarului de finanțare, solicitanții urmând a fi notificați în acest sens.
4. (1) Se interzice utilizarea roboților/scripturilor care colectează în mod automat resurse (date, informatii, etc), a programelor care imită caracteristicile unui utilizator uman sau care oferă un avantaj nedrept, precum și a sistemelor „click-bots‟ sau „script-urilor‟ care execută click-uri în mod automat sau reproduc în alt mod comportamentul uman.   
   (2) În situația în care, în orice etapă a procesului de evaluare și selecție, CRI constată că a fost utilizată această modalitate de depunere a dosarelor de finanțare, acesta va informa de urgență MIPE și STS în vederea analizei și, în cazul confirmării, toţi solicitanții vizați de acest comportament vor fi respinși, fiind notificați în acest sens printr-o Notificare de respingere. Aceștia pot depune contestație conform **Cap. XV** din prezentul Ghid.
5. În cazul în care în orice etapă a procesului de evaluare și selecțiese identifică o situație de **dublă finanțare** (de exemplu: ca urmare a consultării altor autorități cu competențe în gestionarea de fonduri nerambursabile sau rambursabile), dosarul de finanțare va fi respins, solicitantul urmând a fi notificat în acest sens prin o Notificare de respingere. Aceștia pot depune contestație conform **Cap. XV** din prezentul Ghid.

# CAP.XIII.1. VERIFICAREA CONFORMITĂȚII ADMINISTRATIVE ȘI ELIGIBILITĂȚII

1. (1) În această etapă dosarele de finantare sunt supuse unui proces de verificare conform *Grilei de verificare a conformității administrative și a eligibilității* – Anexa 2 la prezentul Ghid.

(2) Lipsa cererii de finanțare și/sau a bugetului proiectului conduce la respingerea dosarului de finanțare, fără a mai fi solicitate clarificări.

(3) Se potsolicita maximum 2 clarificări dacă în cadrul dosarului de finanțare sunt identificate erori materiale, informații neclare, incomplete, contradictorii, **lipsa altor documente decât cele de la alin. (2), etc.**

(4) Termenul de răspuns la clarificările solicitate este de maximum 3 zile lucrătoare, sub sancțiunea respingerii dosarului de finanțare. Nu se admit prelungiri de termen.

(5) În cazul în care răspunsul solicitantului la solicitarea de clarificări conține informații neclare, incomplete sau contradictorii sau se constată lipsa altor documente decât cele de la alin. (2), etc. CRI va evalua dosarul în baza informațiilor existente.

1. Solicitanții ale căror dosare de finanțare nu îndeplinesc criteriile de conformitate administrativă și eligibilitate vor fi informați prin intermediul unei *Notificări privind neconformitatea administrativă și/sau neeligibilitatea*.
2. În această etapă se poate depune o singură contestație împotriva *Notificării privind neconformitatea administrativă și/sau neeligibilitatea,* în termenul și condițiile prezentului Ghid – Cap XV Contestații.
3. În situația în care CRI admite contestația, se reia procesul de verificare în etapa aferentă notificării primite și Solicitantul va fi notificat în acest sens prin intermediul platformei electronice administrată de MIPE (<https://proiecte.pnrr.gov.ro>).
4. În situația în care CRI respinge contestația, dosarul de finanțare rămâne respins, solicitantul fiind notificat în acest sens prin intermediul platformei electronice administrată de MIPE (<https://proiecte.pnrr.gov.ro>).

# CAP.XIII.2. EVALUAREA TEHNICĂ – ACORDAREA PUNCTAJULUI ȘI SELECȚIA

1. Solicitanții ale căror dosare de finanțare îndeplinesc criteriile de conformitate administrativă și eligibilitate, așa cum sunt menționate în prezentul ghid, sunt admiși provizoriu în etapa de evaluare tehnică-acordare a punctajului și selecție.
2. În această etapă, dosarele de finanțare sunt supuse evaluării pe baza criteriilor incluse în*Grila de evaluare tehnică* *– acordare a punctajului și selecţie* – Anexa 2.1 la prezentul Ghid.
3. În cazul în care pentru oricare dintre criteriile incluse în*Grila de evaluare tehnică* *– acordare a punctajului și selecţie* – Anexa 2.1 la prezentul Ghid sunt incluse în dosarul de finanțare erori materiale, informații neclare, incomplete, contradictorii sau se constatălipsa unor documente, etc., se pot solicita maximum 2 clarificări.
4. Informația din răspunsurile la solicitările de clarificări nu poate conduce la îmbunătățirea conținutului dosarului de finanțare, ci va avea doar rolul de a îndrepta erorile materiale și/sau de a clarifica aspecte neclare, incomplete, contradictorii, etc.
5. Termenul de răspuns la clarificările solicitate este de maximum 3 zile lucrătoare, sub sancțiunea respingerii dosarului de finanțare. Nu se admit prelungiri de termen.
6. În cazul în care răspunsul la solicitările de clarificări conține erori materiale, informații neclare, incomplete sau contradictorii sau se constată lipsa unor documente solicitate, etc., CRI va evalua dosarul de finanțare în baza informațiilor existente.
7. La acordarea punctajului aferent categoriei solicitantului de producător de film SAU de distribuitor de film se va lua în considerare opțiunea completată în cadrul cererii de finanțare - *Partea B. Descrierea Beneficiarului de proiect.*
8. În această etapă, proiectele pot să obțină un **punctaj între 0 și 50**.
9. Pentru a intra în etapa de contractare, dosarele de finanțare trebuie să atingă **pragul de admitere**, respectiv să obțină **minimum 25 de puncte.**
10. Solicitanții vor fi notificați cu privire la punctajul acordat în această etapă prin *Notificarea privind punctajul obținut în urma etapei de evaluare și selecție*.
11. Solicitanții au posibilitatea de a depune o singură contestație împotriva *Notificării privind punctajul obținut în urma etapei de evaluare și selecție* în conformitate cu prevederile prezentului Ghid – Cap. XV - Contestații.
12. În situația în care CRI admite contestația, se reia procesul de verificare în etapa aferentă notificării primite și Solicitantul va fi notificat în acest sens prin intermediul platformei electronice administrată de MIPE (<https://proiecte.pnrr.gov.ro>).
13. În situația în care CRI respinge contestația (fie nu se modifică punctajul obținut inițial, fie dosarul de finanțare rămâne respins, după caz) solicitantul va fi notificat în acest sens prin intermediul platformei electronice administrată de MIPE (<https://proiecte.pnrr.gov.ro>).
14. Dacă în urma *etapei de evaluare tehnică – acordare a punctajului și selecție* (inclusiv contestații), rezultă două sau mai multe dosare de finanțare aflate la limita pragului de finanțare, care au obținut cel puțin 25 de puncte și au punctaj egal, dar bugetul apelului este insuficient pentru finanțarea ambelor/tuturor acestora, se va proceda la departajarea acestora în baza următorului criteriu: valoarea cumulată a veniturilor realizate din activități economice (pentru solicitanții de tip Asociație/Fundație) SAU valoarea cumulată a cifrei de afaceri (pentru Solicitanții de tip societăți) în perioada 2020-2022, raportată la valoarea totală a proiectului propus (RON) care se va calcula conform *Grilei de departajare a proiectelor* – Anexa 2.2 la prezentul Ghid.
15. (1) După soluționarea contestațiilor, se stabilește *Clasamentul provizoriu, rezultat în urma etapei de evaluare tehnică – acordare a punctajului și selecție*, care cuprinde dosarele de finanțare ce au obținut un punctaj de minim 25 de puncte, ierarhizate descrescător în limita bugetului alocat apelului și care se încadrează pentru a intra în etapa de contractare.

(2) Proiectele care au obținut minimum 25 de puncte dar pentru care bugetul alocat apelului este insuficient pentru finanțarea acestora **vor fi ierarhizate descrescător și incluse pe o *Listă de rezervă*.** Includerea unui proiect pe *Lista de rezervă* nu constituie o garanție pentru semnarea contractului de finanțare la o dată ulterioară.

În situația în care solicitanți selectați anterior pentru acordarea finanțării nu îndeplinesc criteriile/ condițiile pentru acordarea finanțării sau sunt excluși de la finanțare în etapa de contractare, CRI va selecta din Lista de rezervă proiecte în limita bugetului disponibil. În acest caz se va avea în vedere parcurgerea procesului detaliat la Cap. XIII.3 din prezentul Ghid.

(3) *Clasamentul provizoriu, rezultat în urma etapei de evaluare tehnică – acordare a punctajului și selecție, inclusiv Lista de rezervă,* va fi publicat pe pagina apelului de proiecte aferent I.7.

1. În cazul în care suma din bugetul apelului rămasă disponibilă este mai mică decât valoarea proiectului plasat pe ultima poziție eligibilă, solicitantul are dreptul să opteze pentru una dintre următoarele opţiuni:
2. fie să completeze diferența din fonduri proprii și să încadreze aceste sume în buget în categoria cheltuielilor neeligibile;
3. fie să refuze finanțarea, situație în care se vor aplica prevederile **art. 87, alin. (2).**

# CAP.XIII.3. CONTRACTAREA

1. CRI va solicita aplicanților incluși în *Clasamentul provizoriu, rezultat în urma etapei de evaluare tehnică – acordare a punctajului și selecție* documentele necesare încheierii contractelor de finanțare*.*
2. Contractarea proiectelor se va face în două sub-etape: 1. Verificarea îndeplinirii criteriilor de verificare și 2: Semnarea contractelor.
3. **Sub-etapa 1: Verificarea îndeplinirii criteriilor de verificare:**
4. Solicitanții vor fi informați că au fost **selectați provizoriu[[20]](#footnote-20),**
5. Solicitanților li se va cere transmiterea **dosarului de finanțare actualizat[[21]](#footnote-21)**, dacă este cazul,
6. Solicitanților li se va cere transmiterea următoarelor **documente,** după caz, în vederea **verificării îndeplinirii criteriilor de verificare în etapa de contractare la momentul semnării contractului de finanțare:**
7. Declarația de eligibilitate și angajament - actualizată (**Anexă la Schema de ajutor de minimis**;
8. Declarația întreprinderii/întreprinderii unice privind cumulul ajutoarelor de stat/de minimis obținute **(Anexă la Schema de ajutor de minimis**);
9. Declarație privind evitarea conflictului de interese, a fraudei, corupției și a dublei finanțări actualizată (**Model D**);
10. Declarație pe proprie răspundere că nu au intervenit modificări în **Declarația inițială privind Beneficiarul Real – Model E** ;
11. Dacă este cazul, *Declarația privind realizarea de modificări pe parcursul procesului de verificare a conformității și eligibilității și de evaluare și selecție* (**Model F)** – însoțită de documentele justificative aferente. În situația în care nu există modificări față de momentul depunerii dosarului de finanțare, se va preciza acest lucru în adresa de răspuns;
12. Declarația privind calitatea de întreprindere legată/afiliată – (**Model G)**
13. **Certificat de cazier judiciar în termen de valabilitate pentru Beneficiarul/Beneficiarii reali ai solicitantului;**
14. Pentru solicitantul de tip Asociație/Fundație - certificat de cazier judiciar aflat în termenul de valabilitate atâtpentru solicitant câtși pentru persoanele fizice sau juridice care sunt membre ale organului administrativ, de conducere ori de supraveghere al solicitantului sau care dețin competențe de reprezentare, de decizie ori de control în ceea ce privește solicitantul**;**
15. Certificatul de atestare fiscală care atestă **lipsa datoriilor restante la bugetul de stat,** în termen de valabilitate, emis de autoritatea competentă (e.g. ANAF), care să includă graficele de reeșalonare a datoriilor către bugetul de stat dacă este cazul;
16. Certificatul de atestare fiscală care atestă **lipsa datoriilor restante la bugetul local**, în termen de valabilitate, emis de autoritatea competentă (e.g., primăria/ primăriile pe raza căreia/ cărora îşi are sediul social și punctele de lucru) care să includă graficele de reeșalonare a datoriilor către bugetul local, dacă este cazul;
17. Pentru plătitorii de TVA, documentul care atestă înregistrarea în scopuri de TVA a solicitantului, emis de către ANAF (i.e. certificat de înscriere în scop fiscal pentru plătitorii de TVA);
18. Certificat constatator **nu mai vechi de 30 de zile de la data solicitării**, emis de ONRC în scopul accesării de fonduri europene, cu istoric pe sedii și activități autorizate – pentru categoriile de persoane juridice care au obligația înregistrării, conform legii, la ORC;
19. Documentele de organizare și înființare, actualizate, dacă este cazul; extras din Registrul Asociațiilor și Fundațiilor, **emis ulterior solicitării** sau declarație de angajament că acesta va fi depus anterior semnării contractului de finanțare însoțită de dovada depunerii cererii de solicitare a extrasului din RAF – pentru categoriile de persoane juridice de tip Asociație/Fundație;
20. Declarație pe propria răspundere prin care solicitantul își ia angajamentul de a include diferența față de **plafonul de minimis de 300.000 euro acordat în ultimii 3 ani,** dacă este cazul**;**
21. Certificatul de înscriere în Registrul Cinematografiei depus de solicitantul de tip producător de film, dacă acesta nu a fost transmis la momentul depunerii dosarului de finanțare.
22. Alte documente (dacă este cazul), solicitate pentru a face dovada îndeplinirii condițiilor pentru semnarea contractului de finanțare.
23. Documentele solicitate de CRI în această etapă se vor transmite în termen de **maximum 10 zile calendaristice**. Nu se admit prelungiri de termen.
24. Dacă documentele prevăzute la **art. 91** conțin erori materiale, informații neclare, incomplete, contradictorii sau se constată lipsa unor documente, etc., se pot solicita **clarificări.** Termenul de răspuns la clarificări și de transmitere a documentelor actualizate și/sau suport este de **maximum 3 zile lucrătoare.** Nu se admit prelungiri de termen.
25. Solicitantul nu va primi sprijin financiar nerambursabil dacă în dosarul de finanţare prezintă informații care nu corespund cu documentele suport transmise din perspectiva îndeplinirii criteriilor de eligibilitate.
26. (1) În situația în care se constată calitatea de **solicitant unic**:

a) doar întreprinderea cu punctajul mai mare va fi **admisă provizoriu la finanțare**.

b) dacă întreprinderile au punctaj egal, departajarea se va realiza conform prevederilor **art. 86.**

(2) Prin excepție de la alin. (1) lit. a), în cazul în care întreprinderea cu punctajul mai mare nu îndeplinește condițiile regulii de cumul, întreprinderea cu punctajul mai mic va fi admisă provizoriu la finanțare.

1. (1) În etapa de contractare se va verifica încadrarea valorii proiectului în **valoarea maximă de 100.000 Euro, utilizând cursul InforEuro** din luna semnării contractului de finanțare. Dacă se constată că este depășit pragul de 100.000 Euro, CRI va solicita **revizuirea cererii de finanțare** în sensul încadrării sumei ce depășește acest prag în categoria **cheltuielilor neeligibile**, în bugetul detaliat al proiectului, **anterior** semnării contractului de finanțare. În cazul în care solicitantul nu este de acord cu revizuirea cererii de finanțare în acest sens, proiectul va fi respins.
2. (1) În situația în care se constată că este încălcată **regula de cumul,** respectiv se depășește **plafonul de 300.000 Euro**, solicitantul poate transmite *o declarație pe propria răspundere* prin care își ia angajamentul de a include diferența față de plafonul de minimis la **cheltuieli neeligibile**, în caz contrar proiectul fiind respins.

(2) În etapa de contractare se va verifica dacă solicitantul a fost subiectul unei decizii emise de către Comisia Europeană/instanțe naționale/alt furnizor de ajutor de stat/Consiliul Concurenţei, de recuperare a unui ajutor de stat/de minimis sau, și în cazul în care a făcut obiectul unei astfel de decizii, în etapa de contractare aceasta a fost deja executată şi creanţa, inclusiv penalitățile, după caz, integral recuperate;

1. (1) În urma transmiterii documentelor mai sus menționate, se va completa *Lista de verificare privind etapa de contractare* - Anexa 3 la prezentul Ghid.

(2) Solicitanții care, în urma verificării documentelor, nu îndeplinesc criteriile de verificare din etapa de contractare, vor fi informați printr-o *Notificare privind respingerea în etapa de contractare*.

(3) Împotriva *Notificării privind respingerea în etapa de contractare,* solicitanții pot depune o singură contestație, în conformitate cu prevederile prezentului Ghid – Cap. XV - Contestații.

1. În situația în care CRI admite contestația, se reia procesul de verificare în etapa aferentă notificării primite și Solicitantul va fi notificat în acest sens prin intermediul platformei electronice administrată de MIPE (<https://proiecte.pnrr.gov.ro>).
2. În situația în care CRI respinge contestația, dosarul de finanțare va rămâne respins, solicitantul fiind notificat în acest sens prin intermediul platformei electronice administrată de MIPE (<https://proiecte.pnrr.gov.ro>).

**Sub-etapa a 2 a: Semnarea contractelor**

1. Solicitanții care îndeplinesc criteriile de verificare din etapa de contractare vor fi informați printr-o *Notificare în vederea semnării contractului de finanțare.* În vederea semnării contractelor de finanțare, solicitanții vor pregăti și transmite următoarele documente:
2. În cazul în care contractul de finanțare va fi semnat de altă persoană decât reprezentantul legal al solicitantului: actul de împuternicire (mandat de reprezentare) emis de reprezentantul legal/ organul de administrare al solicitantului, prin care persoana respectivă este mandatată să încheie contractul de finanțare în numele și pe seama persoanei juridice;
3. Hotărârea de aprobare a proiectului și a cheltuielilor legate de proiect emisă de entitatea competentă/ organul competent, cuprinzând valoarea totală a proiectului și aprobarea tuturor cheltuielilor legate de proiect (cheltuieli neeligibile, cheltuieli conexe etc.).
4. Documentele solicitate de CRI în această sub-etapă se vor transmite de solicitant în maximum 3 zile lucrătoare. Nu se admit prelungiri de termen.
5. Contractul de finanțare este act juridic supus regulilor de drept public, cu titlu oneros, de adeziune[[22]](#footnote-22). CRI recomandă solicitanților aflați în această etapă citirea cu atenţie a contractului de finanţare înaintea semnării și transmiterii acestuia, întrucât acesta conține toate condiţiile în care se acordă sprijinul financiar nerambursabil, iar semnarea sa reprezintă angajamentul solicitantului de implementare pe proprie răspundere a proiectului și de realizare a obiectivelor și rezultatelor stabilite în cererea de finanțare.
6. Dacă CRI constată, ca urmare a introducerii contractelor de finanțare semnate în **sistemul RegAS,** că nu este respectată **condiția de cumul al ajutoarelor de stat/ de minimis** sau căbeneficiarul este subiectul unei **decizii de recuperare a unui ajutor de stat/ de minimis** ce nu a fost executată și creanța nu a fost integral recuperată, contractul este desființat de plin drept, beneficiarul fiind notificat în scris în acest sens.
7. Pentru oricare din situațiile de respingere a proiectelor în acestă etapă, se va proceda la includerea în etapa de contractare a proiectelor din Lista de rezervă, în ordinea descrescătoare a punctajului, până la epuizarea bugetului alocat, cu respectarea calendarului apelului de proiecte, conform art.87.alin 2).

# CAP. XIV. IMPLEMENTAREA PROIECTELOR

1. (1) Pe toată durata perioadei de implementare a proiectelor, CRI va monitoriza administrativ şi tehnic proiectele finanțate prin, *inter alia*, analiza documentelor și informațiilor transmise de beneficiar, inclusiv prin vizite la fața locului.   
   (2) Modificările contractului de finanțare pot fi efectuate prin act adițional, în condițiile prevăzute în acesta.
2. Beneficiarul va raporta progresul din punct de vedere tehnic și financiar, prin depunerea cererilor de transfer, precum și a altor raportări și/sau documente solicitate, după caz.
3. Beneficiarul are obligația să țină pentru proiect o evidență contabilă distinctă, folosind conturi analitice distincte.
4. Beneficiarul va depune calendarul/graficul estimativ privind termenele de depunere a cererilor de transfer în termen de 5 zile lucrătoare de la semnarea contractului de finanțare.
5. Procesul de monitorizare include verificarea achizițiilor (în conformitate cu obligațiile prevăzute în contractul de finanțare și *Ordinul nr.372/08.02.2024 privind aprobarea modalității de derulare a procedurii de achizitie pentru atribuirea contractelor de furnizare de produse, prestare de servicii, execuţie de lucrări finanţate din fonduri externe nerambursabile si rambursabile aferente Mecanismului de redresare si rezilienţă, alocate prin PNRR, aplicabila beneficiarilor privați care nu au obligatia respectării prevederilor legale aplicabile în domeniul achiziţiilor publice, precum si a listei utilizate pentru verificarea achiziţiilor derulate de acestia* disponibil pe site-ul oficial MIPE PNRR și pe siteul MC-UMP: [www.umpcultura.ro/ctg\_45\_investitia-7\_pg\_0.htm](http://www.umpcultura.ro/ctg_45_investitia-7_pg_0.htm) precum șia eficienței și eficacității cheltuielilor efectuate, evaluarea îndeplinirii obiectivului, activităților și impactului proiectului.
6. Pe parcursul implementării proiectului, verificarea și autorizarea cheltuielilor efectuate se va realiza prin raportare la valorile aprobate în bugetul detaliat al proiectului. În acest sens, beneficiarii vor transmite cererile de transfer întocmite în conformitate cu legislația în vigoare, cu prevederile contractului de finanțare și însoțite de documente justificative[[23]](#footnote-23).
7. Exemplarele originale ale facturilor/documentelor contabile cu valoare justificativă echivalentă vor fi inscripționate cu următoarele mențiuni obligatorii: „**bun de plată pentru suma de…….”, „certificat în privința realității, regularității și legalității” și „finanțat din PNRR, conform contract nr…….”.**
8. Beneficiarii sunt obligați să acorde acces imediat și deplin la orice informații, documente, persoane relevante și locații legate de activitățile realizate în cadrul proiectului, reprezentanților MIPE, CRI (i.e. vizite) sau oricărei entităţi care are scopul de a efectua monitorizarea, auditul, controlul sau evaluarea proiectului, fără a aduce atingere limitărilor care rezultă din legislația națională aplicabilă.

# CAPITOLUL XV. CONTESTAȚII

1. **(1)** Contestațiile se depun exclusiv prin platforma electronică administrată de MIPE (<https://proiecte.pnrr.gov.ro>) conform „*Instrucțiunii MIPE de utilizare privind Sistemul informatic integrat de management pentru PNRR - Înscrierea beneficiarilor în vederea depunerii de proiecte in cadrul apelurilor, Evaluarea proiectelor, Contractare, Implementare‟* disponibilă pe site-ul Investitei 7: www.umpcultura.ro/ctg\_45\_investitia-7\_pg\_0.htm), în termen de 5 zile lucrătoare de la data comunicării notificării emise de către CRI.
   * 1. Contestațiile depuse după expirarea termenului menționat la alin. (1) vor fi respinse ca tardiv introduse,rezultatul inițial fiind menținut.
     2. Termenul prevăzut la alin. (1) se calculează pe zile libere, prima și ultima zi nefiind luate în calcul. Termenul se va împlini la ora 24:00 a ultimei zile. Dacă ultima zi a termenului cade într-o zi nelucrătoare, termenul se prelungește până în prima zi lucrătoare care urmează.
2. **(1)** Contestația se formulează în scris şi cuprinde în mod obligatoriu:
3. datele de identificare ale solicitantului (contestatarului),
4. titlul proiectului,
5. obiectul contestației,
6. motivele de fapt şi de drept,
7. mandatul special pentru împuternicit, dacă este cazul.

**(2)** Pentru a fi valabilă, contestația trebuie să fie semnată electronic cu semnătură electronică extinsă de reprezentantul legal al solicitantului/ persoana împuternicită. Nu se analizează contestațiile depuse de alte persoane decât reprezentantul legal și/sau persoana împuternicită expres de către acesta. Contestațiile transmise de alte persoane fizice sau juridice nu vor fi analizate și vor fi respinse.

**(3)** În cazul în care contestatarul nu prezintă motivele de fapt şi de drept, dovezile pe care se întemeiază contestația, aceasta nu are obiect de analiză și prin urmare va fi respinsă ca nemotivată.

**(4)** Contestatarul nu poate să depună documente noi în susținerea cauzei și nu poate să modifice conținutul dosarului de finanțare.

**(5)** CRI va proceda la verificarea condițiilor de formă anterior menționate. Dacă acestea nu sunt îndeplinite nu se continuă analiza pe fond, contestația fiind respinsă.

**(6)** În situația în care CRI admite contestația, se reia procesul de verificare în etapa aferentă notificării primite și Solicitantul va fi notificat în acest sens prin intermediul platformei electronice administrată de MIPE (<https://proiecte.pnrr.gov.ro>).

1. **(1)** CRI se va pronunța prin decizie motivată cu privire la admiterea, în tot sau în parte, a contestației sau la respingerea ei, în termen de 30 de zile de la data înregistrării contestației.

**(2)** Decizia CRI privind soluționarea contestației este definitivă în sistemul căilor administrative de atac.

**(3)** Deciziile pronunțate în soluționarea contestațiilor pot fi atacate de către contestatar la instanța judecătorească de contencios administrativ competentă, în conformitate cu prevederile Legii nr. 554/2004 a contenciosului administrativ, cu modificările și completările ulterioare.

1. Contestația poate fi retrasă de contestatar până la soluționarea acesteia, prin solicitare scrisă. Contestatarul poate redepune contestația doar în termenul prevăzut la art. 114 alin. (1), cu excepția cazurilor în care retragerea contestației survine ca urmare a unor erori ale platformei electronice administrate de MIPE.
2. După soluționarea contestațiilor, lista proiectelor se va actualiza cu acele proiecte pentru care s-a luat o decizie favorabilă.

# CAPITOLUL XVI. TRANSPARENȚĂ

1. (1)În acord cu prevederile legii, au fost lansate în consultare publică Ghidul solicitantului și Schema la adresa: [www.umpcultura.ro/ctg\_41\_pnrr\_pg\_0.htm](http://www.umpcultura.ro/ctg_41_pnrr_pg_0.htm).

(2)Toate întrebările/solicitările de clarificări primite în etapa de consultare publică au fost supuse analizei, cu actualizarea Ghidului și a Anexelor aferente – acolo unde este cazul.

(3)Pentru asigurarea principiului transparenței Ministerul Culturii - UMP va publica ordinul de aprobare a prezentului ghid pe pagina de internet [www.umpcultura.ro/ctg\_41\_pnrr\_pg\_0.htm](http://www.umpcultura.ro/ctg_41_pnrr_pg_0.htm).

# CAPITOLUL XVII. PREVENIREA NEREGULILOR GRAVE, A DUBLEI FINANȚĂRI

1. (1)Pe parcursul întregului proces de depunere, evaluare a dosarului de finanțare, respectiv de contractare și implementare a proiectului, **solicitantul/ beneficiarul ajutorului de minimis are obligația de a se abține de la orice act/fapt care ar putea cauza apariția unei situații de fraudă, corupție, conflict de interese și/sau dublă finanțare, după caz.**

(2)Solicitantul/beneficiarul ajutorului de minimis are obligația de a informa imediat CRI în cazul în care apare o situație de dublă finanțare sau un conflict de interese.

1. (1)În implementarea proiectelor, beneficiarul ajutorului de minimis va aplica următoarele principii:

a) buna gestiune financiară bazată pe aplicarea principiilor economicităţii, eficacităţii şi eficienţei,

b) respectarea principiilor de liberă concurenţă şi de tratament egal şi nediscriminatoriu,

c) transparenţa,

d) prevenirea apariţiei oricăror nereguli grave și/sau a situațiilor de dublă finanțare.

(2)CRI are obligaţia luării tuturor măsurilor necesare prevenirii neregulilor şi fraudelor, inclusiv prin activităţi ce constau în informarea corectă şi la timp a beneficiarilor asupra riscului producerii de nereguli şi fraude, în special asupra indicatorilor de fraudă.

1. CRI verifică documentele aferente contractelor de finanțare încheiate, conform prevederilor legale și Anexei nr. 1 la Instrucţiunea nr. 7 privind lista de verificare a neregulilor grave şi a dublei finanţări din cadrul PNRR, emisă de către MIPE[[24]](#footnote-24).

# CAPITOLUL XVIII. MECANISME DE GESTIONARE A RISCURILOR DE IMPLEMENTARE

1. (1) Atât criteriile de verificare a conformității administrative și a eligibilității cât și criteriile de evaluare și selecție vizează, printre altele, capacitatea tehnică și financiară a potențialilor beneficiari, astfel încât, în urma procesului de evaluare și selecție, să fie încheiate contracte de finanțare doar cu entități care au capacitatea de a implementa proiectele conform planificării, reducând astfel riscurile la un nivel acceptabil.

(2) Monitorizarea proiectelor se realizează dintr-o dublă perspectivă, respectiv monitorizarea procesului de atingere a indicatorilor de proiect, precum și monitorizarea respectării regulilor de acordare a ajutorului de minimis.

(3) CRI monitorizează implementarea proiectelor din perspectiva atingerii țintei și jalonului aferente Investiției 7, semnalând ori de câte ori este identificat riscul de întârziere în realizarea acestora. În același timp, CRI se asigură că operațiunile derulate de beneficiari respectă prevederile legale aplicabile.

(4) Monitorizarea implementării se va realiza de către CRI inclusiv **prin efectuarea a cel puțin unei vizite de monitorizare la locația fiecărui proiect finanțat.**

# CAPITOLUL XIX. RESPECTAREA PRINCIPIULUI DE „A NU PREJUDICIA ÎN MOD SEMNIFICATIV (DNSH)”

1. Solicitantul va declara respectarea obligaţiilor prevăzute în PNRR pentru implementarea principiului „Do No Significant Harm” (DNSH) („A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată perioada de implementare a proiectului, prin completarea Model C – Declarație privind aplicarea principiului DNSH („Do no significant harm”) care include Anexa privind Auto-evaluarea respectării principiului de „a nu aduce prejudicii semnificative” (DNSH).

# CAPITOLUL XX. BENEFICIARUL REAL/DESTINATARII FINALI

1. **(1)** Destinatarii finali ai fondurilor/contractanţii au obligaţia de a transmite datele şi informaţiile cu privire la beneficiarii reali ai fondurilor alocate din PNRR, conform prevederilor Regulamentului (UE) nr. 2021/241 al Parlamentului European și al Consiliului de instituire a Mecanismului de redresare și reziliență și ale Directivei (UE) 2015/849 a Parlamentului European şi a Consiliului din 20 mai 2015 privind prevenirea utilizării sistemului financiar în scopul spălării banilor sau finanţării terorismului, de modificare a Regulamentului (UE) nr. 648/2012 al Parlamentului European şi al Consiliului şi de abrogare a Directivei 2005/60/CE a Parlamentului European şi a Consiliului şi a Directivei 2006/70/CE a Comisiei,în etapa depunerii dosarelor de finanţare, în cea a implementării proiectelor, precum și înaintea încheierii contractelor de achiziție și a contractelor comerciale.

**(**2) Destinatarii finali ai fondurilor/ contractanţii au obligaţia actualizării informaţiilor cu privire la beneficiarii reali ai fondurilor alocate din PNRR de fiecare dată când are loc o modificare a acestora, sub rezerva aplicării sancţiunilor contravenţionale şi a dizolvării societății, în conformitate cu prevederile articolelor 56 si 57 din Legea nr. 129/2019 pentru prevenirea şi combaterea spălării banilor şi finanţării terorismului, precum și pentru modificarea și completarea unor acte normative, cu modificările și completările ulterioare

(3) În acest sens, solicitanții/beneficiarii ajutorului de minimis completează *Declarația privind beneficiarul real* – **Model E,** conform legii, precum și *Declarația privind realizarea de modificări pe parcursul procesului de verificare a conformității și eligibilității și de evaluare și selecţie*– **Model F.**

1. Furnizarea datelor şi informaţiilor privind beneficiarii reali de către destinatarii finali ai fondurilor/contractorilor se realizează de aceştia din urmă prin transmiterea acestor informaţii către Oficiul Național al Registrului Comerțului (ONRC) sau către Ministerul Justiției, după caz. Destinatarii finali/contractanţii au obligaţia de a informa în paralel atât CRI, cât şi ONRC sau Ministerul Justiției, după caz de fiecare dată când are loc o modificare a informaţiilor privind beneficiarul real, pe durata angajamentelor legale încheiate în cadrul PNRR.
2. În etapa de contractare, CRI va efectua verificări în ceea ce privește declararea beneficiarilor reali de către solicitanții obligați, conform legii. În cazul în care se constată diferențe între evidențele ONRC sau ale Ministerului Justiției, după caz și declarația depusă, CRI are dreptul de a refuza încheierea contractului de finanțare.
3. (1) Pe tot parcursul derulării contractului de finanțare, beneficiarul are obligația de a colecta și transmite CRI următoarele categorii de date standardizate şi de a asigura accesul la acestea:

(i) numele destinatarului final al fondurilor;

(ii) numele contractantului şi al subcontractantului;

(iii) prenumele, numele şi data naşterii beneficiarului real al destinatarului fondurilor sau al contractantului, în înţelesul articolului 3 punctul 6 din Directiva (UE) 2015/849 a Parlamentului European şi a Consiliului din 20 mai 2015;

**(2)** Prin contractele încheiate de către beneficiari pe parcursul derulării contractelor de finanțare, aceștia sunt obligați să introducă clauze prin care autorizează în mod expres Comisia Europeană, Oficiul European de Luptă Antifraudă (OLAF), Curtea de Conturi și, dacă este cazul, Parchetul European (EPPO) să îşi exercite drepturile prevăzute la articolul 129 alineatul (1) din Regulamentul financiar şi să impună obligaţii tuturor destinatarilor finali ai fondurilor plătite pentru măsurile de implementare a reformelor şi a proiectelor de investiţii incluse în planul de redresare şi rezilienţă sau tuturor celorlalte persoane sau entităţi implicate în implementarea acestora, de a autoriza în mod expres Comisia Europeană, OLAF, Curtea de Conturi şi, dacă este cazul, EPPO să îşi exercite drepturile prevăzute la articolul 129 alineatul (1) din Regulamentul financiar şi să impună obligaţii similare tuturor beneficiarilor finali ai fondurilor plătite;

# CAPITOLUL XXI. CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI DIN DOMENIUL DIGITAL

1. (1) Suma alocată apelului contribuie în proporție de 100% la obiectivele asumate pentru realizarea indicatorilor din domeniul digital.

(2) Apelul de proiecte nu contribuie la obiectivele asumate pentru realizarea indicatorilor din domeniul climei.

# CAPITOLUL XXII – DISPOZIȚII FINALE

1. (1) Termenul „zi” reprezintă zi calendaristică, dacă nu se specifică altfel.

(2) Termenele prevăzute în prezentul Ghid se calculează pe zile libere, prima și ultima zi nefiind luate în calcul. Termenul se va împlini la ora 24:00 a ultimei zile. Dacă ultima zi a termenului cade într-o zi nelucrătoare, termenul se prelungește până în prima zi lucrătoare care urmează.

(3) Anexele Ghidului solicitantului constituie parte integrantă a acestuia și se interpretează în conformitate cu prevederile sale.

# ANEXE

|  |  |
| --- | --- |
| **ANEXA 1** | Cererea de finanţare |
| **ANEXA 1.1** | Bugetul detaliat al proiectului |
| **ANEXA 2** | Grila de verificare a conformității administrative și a eligibilității |
| **ANEXA 2.1** | Grila de evaluare tehnică – acordare a punctajului și selecție |
| **ANEXA 2.2** | Grila de departajare a proiectelor |
| **ANEXA 3** | Lista de verificare în etapa de contractare |
| **ANEXA 4** | Model orientativ de Contract de finanțare |

|  |  |
| --- | --- |
| **Declarații predefinite** | **Model A** – Declarație de consimțământ privind prelucrarea datelor cu caracter personal  **Model B** – Declarație privind eligibilitatea TVA  **Model C** – Declarație privind aplicarea principiului DNSH („Do no significant harm”) care include Anexa privind Auto-evaluarea respectării principiului de „a nu aduce prejudicii semnificative” (DNSH)  **Model D** - Declarație privind evitarea conflictului de interese, a fraudei, corupției și a dublei finanțări actualizată;  **Model E -** Declarația inițială privind Beneficiarul Real;  **Model F -** Declarația privind realizarea de modificări pe parcursul procesului de verificare a conformității și eligibilității și de evaluare și selecţie  **Model G -** Declarația privind calitatea de întreprindere legată/afiliată |

1. Art. 9 - Sprijinul acordat în cadrul mecanismului se adaugă sprijinului furnizat în cadrul altor programe şi instrumente ale Uniunii. Reformele şi proiectele de investiţii pot beneficia de sprijin din partea altor programe şi instrumente ale Uniunii, cu condiţia ca acest sprijin să nu acopere aceleaşi costuri.  [↑](#footnote-ref-1)
2. Art. 191 - (1) Aceleiaşi acţiuni i se poate acorda un singur grant alocat din buget în favoarea aceluiaşi beneficiar, cu excepţia cazurilor în care actele de bază relevante dispun altfel.

   Unui beneficiar i se poate acorda din buget un singur grant de funcţionare pe exerciţiu financiar.

   O acţiune poate fi finanţată în comun din linii bugetare separate de mai mulţi ordonatori de credite competenţi.

   (2) Solicitantul informează de îndată ordonatorii de credite cu privire la cererile şi granturile multiple pentru aceeaşi acţiune sau acelaşi program de lucru.

   (3) Aceleaşi costuri nu pot fi finanţate în niciun caz de două ori din buget.

   (4) În ceea ce priveşte următoarele tipuri de sprijin, alineatele (1) şi (2) nu se aplică şi, după caz, Comisia poate decide să nu verifice dacă aceleaşi costuri au fost finanţate de două ori:

   (a) sprijinul pentru studii, cercetare, formare profesională sau educaţie plătit persoanelor fizice;

   (b) sprijinul direct plătit persoanelor fizice aflate în nevoie, cum ar fi şomerii şi refugiaţii. [↑](#footnote-ref-2)
3. Conține aceleași prevederi ca și art. 3 alin. (3) din Anexa la Recomandarea 2003/361/CE a Comisiei din 6 mai 2003 privind definirea microîntreprinderilor și a întreprinderilor mici și mijlocii [↑](#footnote-ref-3)
4. (a) societăți publice de investiții, societăți cu capital de risc, persoane sau grupuri de persoane care desfășoară în mod regulat o activitate de investiții în capital de risc și care investesc capital propriu în întreprinderi necotate la bursă (investitori providențiali), cu condiția ca investiția totală a investitorilor providențiali respectivi în aceeași întreprindere să fie mai mică de 1 250 000 EUR; (b) universități sau centre de cercetare nonprofit; (c) investitori instituționali, inclusiv fonduri de dezvoltare regională; (d) autorități locale autonome cu un buget anual mai mic de 10 milioane EUR și o populație mai mică de 5 000 de locuitori. [↑](#footnote-ref-4)
5. Conform Hotărârii CJUE din data de 27 februarie 2014, pronunțată în cauza C‑110/13, având ca obiect o cerere de decizie preliminară formulată în temeiul articolului 267 TFUE de Bundesfinanzhof (Germania), în procedura HaTeFo GmbH împotriva Finanzamt Haldensleben:

   ”Articolul 3 alineatul (3) al patrulea paragraf din anexa la Recomandarea 2003/361/CE a Comisiei din 6 mai 2003 privind definirea microîntreprinderilor și a întreprinderilor mici și mijlocii trebuie interpretat în sensul că unele întreprinderi pot fi considerate „afiliate”, în sensul acestui articol, atunci când rezultă din analiza raporturilor atât juridice, cât și economice stabilite între întreprinderi că ele constituie, prin intermediul unei persoane fizice sau al unui grup de persoane fizice care acționează în mod concertat, o entitate economică unică, chiar și atunci când între acestea nu există în mod formal una dintre relațiile avute în vedere la articolul 3 alineatul (3) primul paragraf din această anexă.

   Se consideră că acționează în mod concertat în sensul articolului 3 alineatul (3) al patrulea paragraf din această anexă persoanele fizice care se coordonează pentru a exercita asupra deciziilor comerciale ale întreprinderilor în cauză o influență care exclude ca întreprinderile respective să poată fi considerate ca fiind independente una de cealaltă din punct de vedere economic. Îndeplinirea acestei condiții depinde de împrejurările cauzei și nu este în mod necesar subordonată existenței unor relații contractuale între aceste persoane și nici chiar constatării intenției lor de a eluda definiția microîntreprinderilor și a întreprinderilor mici sau mijlocii în sensul acestei recomandări.” [↑](#footnote-ref-5)
6. MIV-PNRR poate fi accesat la adresa: <https://mfe.gov.ro/mipe-publica-manualul-de-identitate-vizuala-pentru-planul-national-de-redresare-si-rezilienta/manual-identitate-vizuala-pnrr/> [↑](#footnote-ref-6)
7. Autocolantele ce vor fi utilizate în cazul echipamentelor achiziționate prin proiect NU vor fi introduse în cadrul *Planului de activități de informare, comunicare și publicitate*ca instrument de sine stătător. Se vor avea în vedere exclusiv acele activități care urmăresc informarea unui public cât mai larg cu privire la finanțarea PNRR, activitățile derulate și rezultatele obținute prin proiect. [↑](#footnote-ref-7)
8. Categoria microîntreprinderilor și a întreprinderilor mici și mijlocii („IMM-uri”) este formată din întreprinderi care au mai puțin de 250 de angajați și a căror cifră de afaceri anuală nu depășește 50 de milioane EUR și/sau al căror bilanț anual total nu depășește 43 de milioane EUR. Prevederile sunt aplicabile şi asociaţiilor şi fundaţiilor, cooperativelor agricole şi societăţilor agricole care desfăşoară activităţi economice. [↑](#footnote-ref-8)
9. În cazul solicitanților de tip asociație/fundație [↑](#footnote-ref-9)
10. Art. 67. – Legea 8/1996 - Sunt autori ai operei audiovizuale, în condiţiile prevăzute la art. 5, regizorul sau realizatorul, autorul adaptării, autorul scenariului, autorul dialogului, autorul muzicii special create pentru opera audiovizuală şi autorul grafic pentru operele de animaţie sau al secvențelor de animaţie, când acestea din urmă reprezintă o parte importantă a operei. În contractul dintre producătorul şi regizorul sau realizatorul operei părţile pot conveni să fie incluși ca autori ai operei audiovizuale şi alţi creatori care au contribuit substanțial la crearea acesteia. [↑](#footnote-ref-10)
11. Conform prevederilor Legii nr. 359/2004 privind simplificarea formalităților la înregistrarea în registrul comerțului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcționării persoanelor juridice, respectiv Legii nr. 265/2022 privind registrul comerțului şi pentru modificarea şi completarea altor acte normative cu incidentă asupra înregistrării în registrul comerţului, după caz. [↑](#footnote-ref-11)
12. A se vedea explicațiile de la nota de subsol 11. [↑](#footnote-ref-12)
13. Definit conform Ordonanței Guvernului nr. 39/2005 privind cinematografia. [↑](#footnote-ref-13)
14. Contractele de servicii vor fi încheiate cu operatori economici, respectiv cu orice persoană fizică sau juridică, de drept public ori de drept privat, sau grup ori asociere de astfel de persoane, inclusiv orice asociere temporară formată între două ori mai multe dintre aceste entităţi, **care oferă în mod licit pe piaţă** executarea de lucrări, furnizarea de produse ori prestarea de servicii (este înregistrată la organul fiscal teritorial, sub formă de persoană fizică autorizată, întreprindere individuală sau orice altă formă de înregistrare prevăzută de lege). [↑](#footnote-ref-14)
15. Cheltuielile directe eligibile reprezintă diferența dintre totalul cheltuielilor eligibile și cheltuielile indirecte. [↑](#footnote-ref-15)
16. A se avea în vedere și prevederile alin 1 lit m) si alin 2 al prezentului articol. [↑](#footnote-ref-16)
17. Persoana poate fi un angajat deja existent al Solicitantului sau o persoană nou angajată în cadrul proiectului. [↑](#footnote-ref-17)
18. Solicitanții vor aplica „*Instrucțiunea MIPE de utilizare privind Sistemul informatic integrat de management pentru PNRR - Înscrierea beneficiarilor în vederea depunerii de proiecte in cadrul apelurilor, Evaluarea proiectelor, Contractare, Implementare‟ disponibil aici:* <https://proiecte.pnrr.gov.ro> și aici: www.umpcultura.ro/ctg\_45\_investitia-7\_pg\_0.htm). [↑](#footnote-ref-18)
19. Art. 67. – Legea 8/1996 - Sunt autori ai operei audiovizuale, în condiţiile prevăzute la art. 5, regizorul sau realizatorul, autorul adaptării, autorul scenariului, autorul dialogului, autorul muzicii special create pentru opera audiovizuală şi autorul grafic pentru operele de animaţie sau al secvențelor de animaţie, când acestea din urmă reprezintă o parte importantă a operei. În contractul dintre producătorul şi regizorul sau realizatorul operei părţile pot conveni să fie incluși ca autori ai operei audiovizuale şi alţi creatori care au contribuit substanțial la crearea acesteia. [↑](#footnote-ref-19)
20. Caracterul provizoriu derivă din faptul că, pe parcursul verificărilor din etapa de contractare, pot apărea situații care conduc la respingerea dosarului de finanțare. [↑](#footnote-ref-20)
21. CRI poate solicita în această etapă actualizarea cererii de finanțare, a bugetului proiectului, a declarațiilor sau a altor documente care fac parte din dosarul de finanțare, pentru asigurarea coerenței informațiilor, rezonabilității costurilor etc. [↑](#footnote-ref-21)
22. Nu poate fi negociat. [↑](#footnote-ref-22)
23. Lista documentelor solicitate, în funcție de tipul de cheltuială raportată, va fi comunicată beneficiarilor de către CRI ulterior semnării contractului. [↑](#footnote-ref-23)
24. Site MIPE: <https://mfe.gov.ro/pnrr-instructiunea-nr-7-privind-lista-de-verificare-a-neregulilor-grave-si-a-dublei-finantari-din-cadrul-pnrr/> [↑](#footnote-ref-24)